text:
Jan 20, 2016 Adolphe Mitali Inyigisho zanditse 0
Hari impamvu Paulo yabwiye Abakristo b’Abaroma ariya magambo. Iyo urebye uko ibintu byifashe mw’itorero ry’Imana, muri ki gihe, usanga iriya mpuguro yagira umumaro muri iki gihe:
Kwirema ibice birushijeho gushinga imizi, kutemerana, kutacyirana, cyangwa reka dukoreshe imvugo y’ubu gupingana, ibyo nibyo byeze mu bakristo. Sinzi uwigeze kuvuga ko mu basirikare bose bo mu bihugu byose, nta bandi yabonye basubiranamo ubwabo, nk’abasirikare ba Kristo.
Nkuko ahandi PAULO abibwira Abakristo b’i Korinto, yarabacyashye ababaza impamvu bamwe biyita Aba Kefa, abandi Aba Apolo, abandi ABA Kristo, abandi Aba Paulo ubwe, yakomeje yita abifata batyo ko ari aba kamere. Iki kintu abakristo bakina nacyo ntibibuke ko mu mirimo ya kamere iboneka mu gitabo cy;Abagalatiya, imwe Paulo arahira ko abayikora batazaragwa ubwami bw’Imana, kiriya cyaha cyo kwirema ibice kihafite umwanya w’icyubahiro!
Nubwo tugira amatorero yacu tubarizwamo, ariko tugomba kugira imitima yagukiye Bene Data bandi bari mw’itorero ry’Umwuka, rigari rya Kristo. kuko burya kwirema ibice bibanza mu mitima, muri wowe ukumva ko uwo mudasengera mu nzu imwe adakijijwe, nubwo yaba yarabyawe ubwa kabiri kandi nicyo gikuru.
Mu Abaroma 14:2,3 Paulo akomeza ahugura avuga ko haba umwe ushobora kurya byose, hakaba n’undi urya imboga gusa, akomeza avuga ko aba bombi badakwiye guhinyurana kuko bose Imana yabemeye.
M u gitabo cya Luka9:49, tubona aho Yohani yabwiye Yesu ko ngo babonye undi muntu utari mw’ikipe yabo yirukana abadayimoni mw’izina rya Yesu, bakamubuza. Aha tubona ko Yesu yacyashye Yohana amubaza icyo yamuburije kandi bahujwe n’izina rye.
Twongera kubona inyigisho ikomeye aho Yesu yaganiraga n’umugore w’Umusamariyakazi, ku byerekeye ahakwiye gusengerwa ,umwe avuga ati ahakwiye ni I Yerusalemu, undi ati ni kuri uyu musozi, ariko Yesu yaje kumwerurira amubwira ko igihe kigeze abantu basenga by’ukuri batazasengera ku musozi uyu cyangwa uriya, ahubwo bazasenga mu Mwuka no mu kuri,Yohani4:19-23. ibi birasobanutse ntibigomba ibisobanuro byinshi, ufite amatwi yakumva.
Muri Matayo23:23 no muri Marko7:7,8,9,13 Yesu yahinyuye imyigishirize y’Abafarisayo kuko ibyo bigishaga ari imihango, n;amategeko y’abantu, ahubwo bakirengagiza amategeko y’Imana, yatanze ingero, ku murongo wa 13 avuga ko hari n’ibindi byinshi bakora bisa nk’ibyo yari amaze kuvuga.(tekereza ibindi nk’ibyo biboneka iwanyu) Muri ikigihe amatorero menshi yifashe nkabo bafarisayo, icyo bibandaho mu kutemera no kutakira abandi ni imigenzo y;abantu bakirengagiza itegeko ry’Imana, ubwo nawe cyangwa itorero ryawe muzi aho muhagaze. Igihe kimwe Yesu yashatse gukora igitangaza cyo gukiza umuntu wari urwaye ku munsi w’isabato, niko kubaza abari aho niba bikwiye ko yamukiza kuri uwo munsi, abafarisayo babuze icyo basubiza, Yesu niko guhita amukiza. Bayobozi b’amatorero, ibi nibitwigishe kumenya guhitamo igikwiriye gukorwa, tutavaho duhitamo imihango y’abantu(yishushanyije nk’amategeko y’Imana) kuruta itegeko ry’Imana.Nagushishikariza no gusoma igitabo cy’Abakolosayi 2:18-23, biragufasha gobanukirwa kurushaho.
Mu mitekerereze yanjye, no mu myumvire yanjye( ma conviction interne), nubwo mfite itorero mbarizwamo, ariko niyumva mw’itorero ryose ry’abemera ukubyarwa kwa kabiri( born again churches). Aho hose ni iwanjye. N’iyo ndimo kwivuga uwo ndiwe, n’itorero nkomokamo, nuko bijya bikorwa n’amatorero amwe, mvuga itorero ryanjye(Eglise locale) ariko nihutira kongeraho ko ndi mw’itorero rigari ryo mu mwuka rya Kristo.I ryo niryo mbona ko ari itorero, aya yacu nyafata nka za ministeri zaryo. Ntidukwiye kandi kwirata amatorero yacu, cyangwa twirata abantu, kuko burya byose ni ibyacu 1Abakor 3:21,22. Munyemerere ndangize mbabaza ibibazo bibiri:
1.Wemera ko umuntu wo mw’itorero ryanyu, yashyingiranwa n’uturutse mu rindi, niba yarakijijwe,aturutse mw’itorero ryemera ukubyarwa kwa kabiri?
2.Wemera se ko mw’itorero ryawe hakwakirwa umuntu uturutse mu rindi torero(ryemera ukubyarwa kwa kabiri) kandi yarakijijwe, ngo abe yabwiriza ijambo ry’Imana?
Igitekerezo cyawe, no gutanga ibisobanuro byadufasha.
Pr MITALI Adolphe
happy wheels
Jan 22, 2017 0Share this on WhatsAppMu Rwanda ubutiganyi si icyaha gihanirwa n’amategeko, gusa mu minsi ishize mu itangazamakuru no hirya no hino humvikanye inkuru y’ubuhamya bw’umukinnyi wa AS Kigali...
Jan 05, 2017 0
Dec 29, 2016 7
Jan 14, 2017 1Share this on WhatsAppNyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


c: text/html

text:
Oct 01, 2015 Cyiza Theogene Amadini 0
Umugore yatunguranye yinjira mu rusengero ateruye umwana, ubwo pasiteri yiteguraga gusezeranya abageni avuga ko uwo mwana ari uw’umugeni w’umusore babyaranye.
Byabaye ku cyumweru tariki 27 Nzeri 2015, bibbera mu Murenge wa Musaza mu karere ka Kirehe mu rusengero rw’Abadivantisiti, ubwo abo bageni batifuje ko amazina yabo atangazwa biteguraga gusezerana imbere y’Imana nyuma yo gusezerana mu mategeko.
Ubwo isaha yo gusezerana yari igeze Pasiteri yasabye abageni kuza imbere anasaba abantu bitabiriye ibirori ko niba hari umuntu ufitanye akibazo n’umwe mu bageni yabivugira mu ruhame.
Uwo mugore yahise yinjira afashe umwana mu ntoki ajya imbere avuga ko umugabo we (uwo musore) atagomba gusezerana n’undi mugore kuko babyaranye.
Imiryango y’abageni yaguye mu kantu abakuru b’itorero bajya kwiherera biba ngombwa ko bahamagara n’uwo musore bamubaza niba ibyo avugwaho ari ukuri.
Pasiteri John Mugema wari wayoboye uwo umuhango, yabwiye Kigali Today ko babajije mu ruhame rw’abantu uwo ari we wese waba afite ikibazo nk’uko bisanzwe bikorwa nibwo bagiye kubona bakabona uwo mugore yinjiranye n’umwana we.
Yagize ati “Nyuma yo kujya mu cyumba cy’umwiherero ngo tumenye ukuri kubyo uwo mugore avuga twahamagaye n’umukwe ubwe yiyemerera ko ibyo umugore avuga ari byo ko yabyaranye n’uwo mugore avuga ko yamuhaga ibisabwa byose ariko ntiyanyurwa.”
Pasiteri yavuze ko gushyingira byahise bihagarara kuko amategeko atabemerera gushyingira umugabo umwe abagore babiri mu gihe mu ndahiro abageni barahira ubusugi n’ubumanzi.
Ati “Indahiro basinya ni ukuvuga ngo umukobwa nkomeye k’ubusugi bwanjye umuhungu nawe ati nkomeye k’ubumanzi bwanjye kugeza igihe nzakorera imibonano mpuzabitsina nshingiwe, tubanza kubigisha niyo mpamvu abarenze kuri ayo mabwiriza tutabashyingira.”
Nyuma yo kwangirwa gusezererana imbere y’Imana abo bageni bakomereje ibirori byabo muri Reception nyuma bataha mu rugo rwabo birengagije ibyababayeho, mu gihe umugore wabaye nyirabayazana w’isubikwa ry’ibirori yasohowe mu rusengero n’imiryango y’abageni ataha iwe.
happy wheels
Jan 22, 2017 0Share this on WhatsAppMu Rwanda ubutiganyi si icyaha gihanirwa n’amategeko, gusa mu minsi ishize mu itangazamakuru no hirya no hino humvikanye inkuru y’ubuhamya bw’umukinnyi wa AS Kigali...
Jan 05, 2017 0
Dec 29, 2016 7
Jan 14, 2017 1Share this on WhatsAppNyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0

robotstxt: allowed

filter: keep


text:
Aya mazi bakoresha mu buzima bwabo bwa buri munsi ari mu bishobora kuba bibatera indwara za hato na hato nk’uko bamwe mu baturage babitangaza.
Abaturage 72 % bo mu karere ka Rusizi bagerwaho n’amazi meza abandi basigaye bakoresha ayo mu bishanga no mu migezi.
Urugero ni urw’abatuye mu kagari ka Kizura mu murenge wa Gikundamvura bakora urugendo rurerure bagiye gushaka aya mazi.
Maniraguha Dieudonné ati “ Tuvoma mu gishanga cyangwa tukajya mu mugezi wa Ruhwa.Reba nawe kumanuka uriya musozi ukajya kuvoma amazi muri Ruhwa kandi baba bari kuyafuriramo ndetse abana bayogamo. Urebye umuntu uzi kwihuta amara nk’isaha mu nzira ajya kuyazanayo, udafite ingufu atanga amafaranga 300 bakayamuzanira.”
Nsengiyumva Pierre yavuze ko nubwo aya mazi ari mabi ari yo bakoresha mu buzima bwa buri munsi.Ati “Aya mazi ni yo tunywa, ni yo dufuriramo, mbega twaragowe dukeneye kubona amazi meza.”
Iki kibazo bagisangiye n’abaturage bo mu mirenge hafi ya yose yo mu kibaya cya Bugarama, ari na yo mpamvu hatangiye inyigo y’uruganda rutunganya amazi nk’uko Nsigaye Emmanuel, Umuyobozi w’akarere wungirije ushinzwe imibereho myiza y’abaturage abisobanura.
Ati “Twamaze kukibona nk’ikibazo gikomeye kuko ntabwo amazi agera hose,ngira ngo amazi agarukira ku biro by’umurenge gusa. Mu giturage ubona ko nta miyoboro ihari. Hari ho gahunda yo kuyongera mu ngengo y’imari y’uyu mwaka twateganyijemo gukora inyigo tukareba uko hariya hantu twahubaka uruganda rw’amazi.I yo nyigo nimara kurangira ni yo izaduha icyerekezo cy’uburyo twabakorera amazi ariko n’ubu tubigisha gusukura ayo bafite.”
Umwaka ushize wa 2015, muri aka kagari habonetse abarwayi batanu ba Korera, aba baturage bakemeza ko yaturutse ku mazi yo mu bishanga no mu mugezi wa Ruhwa bakoresha.


text:
ven.
22
juin
2012
ISOMO RYA MBERE
Isomo ryo mu gitabo cy’Amaganya (Mag 2, 2.10-14, 18-19)
2Uhoraho yatsembye inzuri zose za Yakobo atazibabariye ; mu burakari bwe asenya ibigo by’umwari wa Yuda ; yabirunze hasi, ahindanya igihugu n’abatware bacyo. 10Abakuru b’umwari w’i Siyoni bicaye hasi bagwa mu kantu; none baritumurira umukungugu mu mutwe, bakenyeye ibigunira. Abari b’i Yeruzalemu bubitse umutwe ukora ku butaka. 11Amaso yanjye yakobowe n’amarira, ndiho ndatengurwa; nacitse intege kuko umwari w’umuryango wanjye yarimbutse, abana b’ibitambambuga n’abakiri ku ibere, bakaba basambagurikira ku bibuga by’umurwa. 12Barabaza ba nyina bati “Ingano na divayi biri he ?” Ari na ko babarirana nk’inkomere ku bibuga by’umurwa, basambagurika mu maboko ya ba nyina.
13Icyo nakuvugaho se ni iki ? Nakugereranya n’iki se, mwari w’i Yeruzalemu ? Uwagukiza akaguhumuriza yaba ari nde, wa mukobwa we, mwari w’i Siyoni ? Akaga urimo ko kangana n’inyanja, ni nde washobora kugukiza ? 14Amabonekerwa abahanuzi bawe bakugejejeho, ni ibinyoma by’impfabusa ! Ntibakugaragarije igicumuro cyawe, kugira ngo wirinde ibi byakugwiririye, ahubwo impanuro bakubwiye zarakurindagije, zirakuyobya.
18Takambira Uhoraho, umuganyire, mwari w’i Siyoni ; reka amarira yawe yisuke amanywa n’ijoro, boshye amazi y’umugezi ; ntiwigere uruhuka, n’amarira ntakame mu maso yawe ! 19Haguruka utakambe ijoro ryose, uhereye igihe izamu ritangirira ; curanurira umutima wawe imbere y’uruhanga rw’Uhoraho nk’uko basuka amazi ; mutegere amashyi kubera ibitambambuga byawe, byarabiraniye hose mu mayirabiri bizize inzara.
ZABURI (Zab 74 (73), 1-2, 3-4, 5-7, 19b-20.22a)
Inyik/ Nyagasani, ntutererane buheriheri ingorwa zawe zagirijwe.
Nyagasani, ni iki cyatumye uduta burundu ?
Ni iki cyatumye uburakari bwawe bugurumanira ubushyo bwo
mu nkome zawe ?
Ibuka ikoraniro ryawe wironkeye kuva kera,
ubwoko wishakiye ko bukubera imbata,
wibuke n’umusozi wa Siyoni washinzeho Ingoro yawe !
Zamuka werekeza muri ayo matongo;
wirebere ibyo umwanzi yononnye byose mu Rusengero.
Abagutambamiye bavugirije induru mu ijabiro ryawe watwakiriragamo,
bahashinga amabendera yabo.
Basaga n’abatatuzi babanguye intorezo zabo mu ishyamba,
bamenagurira icyarimwe amashusho,
bayakubita intorezo n’amafuni !
Ingoro yawe bayihereje inkongi,
bahirika ku butaka inteko y’izina ryawe.
Ntutererane buheriheri ingorwa zawe zagirijwe,
ibuka Isezerano ryawe maze wirebere :
Amikingo yose y’igihugu yabaye indiri y’urugomo !
Uhoraho, tabara; urengere abawe.
IBANGONDIRIMBO RIBANZIRIZA IVANJILI (Mt 8, 17)
Alleluya Alleluya
Yezu yatwunamuye mu ntege nke zacu,
yigerekaho n’indwara zacu.
Alleluya
IVANJILI
+ Matayo (Mt 8, 5-17)
Muri icyo gihe, 5Yezu abaye acyinjira muri Kafarinawumu, umutegeka w’abasirikare aramwegera, aramwinginga avuga ati 6« Nyagasani, umugaragu wanjye aryamye mu nzu iwanjye ; ni ikimuga kitinyagambura kandi arababaye cyane. » 7Yezu aramubwira ati « Ndaje mukize. » 8Uwo mutegeka aravuga ati « Nyagasani, sinkwiye ko wakwinjira mu nzu yanjye, ariko uvuge ijambo rimwe gusa maze umugaragu wanjye akire. 9N’ubwo nanjye ndi umuntu utegekwa, mfite abasirikare ; nabwira umwe nti ‘Genda’, akagenda ; undi nti ‘Ngwino’, akaza ; n’umugaragu wanjye nti ‘Kora iki’, akagikora. » 10Yezu abyumvise aratangara, maze abwira abamukurikiye ati « Ndababwira ukuri, muri Israheli nta muntu nigeze nsangana ukwemera nk’uku. 11Ndabibabwiye : benshi bazava aho izuba rituruka n’aho rirengera, basangire na Abrahamu na Izaki na Yakobo mu Ngoma y’ijuru, 12naho abana b’Ingoma bazatabwa hanze mu mwijima : aho bazaririra kandi bagahekenya amenyo. »
13Hanyuma Yezu abwira uwo mutegeka w’abasirikare ati « Genda, uko wemeye abe ari ko ugirirwa. » Nuko wa mugaragu akira ako kanya. 14Yezu ngo agere kwa Petero, asanga nyirabukwe aryamye yahinduwe. 15Amukoze ku kiganza, ubuganga bumwamukamo, arabyuka aramuzimanira. 16Bugorobye, bamuzanira abahanzweho na roho mbi nyinshi ; nuko azirukana azikabukira maze akiza abarwayi bose, 17kugira ngo huzuzwe ibyo umuhanuzi Izayi yavuze ati « Yatwunamuye mu ntege nke zacu, yigerekaho n’indwara zacu. »


text:
lun.
08
août
2011
Musenyeri Didace Ruzindana yabaye umusaserdoti aka Yezu.
Musenyeri Didace RUZINDANA yavutse ku wa 17 Werurwe 1945 i Rwamashongoshyo, yahawe Batisimu ku wa 01 Nyakanga 1945 i Rwamagana. Yahawe Ubusaserdoti ku wa 17/07/1973 i Kibungo. Yabaye Igisonga cy’Umushumba wa Diyosezi ya Byumba ku wa 2 Nzeri 1997. Yatabarutse ku wa 30 Nyakanga 2011 isaa yine n’iminota icumi za nijoro, azize indwara y’umutima (umutima we wagize intege nke, ntiwashobora gukora uko bikwiye (insuffisance cardiaque).
Ku wa 3 Kanama 2011, isaa tanu za mugitondo i Byumba ni bwo hatuwe Igitambo cy’Ukaristiya cyo kumusabira no kumusezeraho bwa nyuma.
Musenyeri Serviliyani NZAKAMWITA akikijwe n’Abepiskopia bagenzi be bane n’Abapadiri benshi barengaga 150 n’imbaga y’abakristu, ni we wayoboye Missa Ntagatifu.
Mu buhamya bwe, Mgr Serviliyani yavuze ko Musenyeri Didace yahaye Imana umwanya w’ibanze mu buzima bwe. Yakunze Imana n’abantu. Yazirikanaga ijambo ry’Imana, agakunda gushengerera, kuvuga ishapule n’inzira y’umusaraba.
Amateka ya Mgr Didace ni maremare kandi arimo ibikorwa byiza yakoranye ibyishimo n’umurava.
Azwiho kwigisha ijambo ry’Imana rikaryohera abantu. Mbese yabaye umusaserdoti aka Yezu. Mgr Didace yitaye ku mpfubyi n’abapfakazi n’abandi bantu batagira kivurira.
Missa ihumuje hakurikiyeho kumva ubuhamya butandukanye bw’abantu bamuzi kandi babanye na we.
- Habanje ubuhamya bw’umuryango we uri mu Butaliyani. Ubwo buhamya bwasomwe na Padiri Claudien Ruhumuriza. Uwo muryango ugizwe n’inshuti za Mgr Didace zivuka mu Butaliyani. Mu butumwa bw’abo bavandimwe, bavuga ko batazamwibagirwa na rimwe. Ntibazibagirwa imvugo ye yuje ubuhanga kandi yateraga abamwumva guseka no gususuruka. Bamwitaga “umuvandimwe wabo w’ibihogo” (il nostro fratello marrone).
- Ubuhamya bw’abakristu ba Byumba: Bamushimira inyigisho yatangaga zirimo ubuhanga. Ntibazibagirwa ukuntu yaganiraga akanasetsa, muri make yari imfura. Ngo iyo yatangiraga igitambo cya Missa yatangizaga ijambo: bana b’Imana… Dore ijambo batazibagirwa yakundaga kuvuga: “ Nyuma y’ubu buzima hari ubundi buzima buzira kuzima”. Barangije bihanganisha Mgr Serviliyani NZAKAMWITA muri aya magambo: “Komera ubuze umufasha”.
- Uhagarariye Abasaserdoti : Yavuze ko yabonye muri we umusaserdoti wishimye, uzi kwihangana, kwicisha bugufi no kutihambira ku by’isi.Yavuze ko Mgr Didace yaranzwe no guharanira ubuvandimwe bw’abasaserdoti (fraternité sacerdotale). Yarangije avuga ko yubahaga Umwepiskopi kandi agacyaha umupadiri uvuze nabi Umwepiskopi. Yarangije amubwira ati : « Komeza usabire abavandimwe b’abapadiri ».
- Ubuhamya bw’ABANA B’IWACU : (Abana b’iwacu ni abana batagira kivurira Mgr Didace yitagaho kuva mu 1995). Bamushimiye ko yababereye ikiramiro, akabakunda
yimazeyo kandi agaharanira ko bakurana uburere bukwiye umwari w’i Rwanda.
- Ubuhamya bwa Sr Immaculée : Yavuze ko ari byinshi yibukiraho Mgr Didace. Yamufashije mu nzira ye yo kwiha Imana kuva mu 1990. Ntabwo azibagirwa ukuntu
yamukomeje kandi akamubera umubyeyi nyuma ya jenoside yamutwariye benshi mu muryango.
- Ubuhamya bwa mukuru wa Mgr Didace : Mu buhamya bwe avuga ko Mgr Didace yabaye umusaserdoti ukunda ubusaserdoti kandi ushinze imizi mu Ivanjili. « Ntiyabaye umusaserdoti w’ingwiza-murongo ».
- Ubuhamya bw’uhagarariye Leta y’U Rwanda (Minisitiri HAREBAMUNGU Mathias): Yavuze ko U Rwanda ruri mu gahinda kubera umuntu w’ingirakamaro utuvuyemo. Yashimye Mgr Didace RUZINDANA nk’umuntu waharaniye ubumwe n’ubwiyunge mu Banyarwanda kandi agafasha Leta mu kwita ku bana batagira kivurira. Yarangije ashimira Kiliziya kandi ayihanganisha mu izina rya Leta y’U Rwanda. Yibukije ko Mgr Didace yabaye intungane maze aravuga ngo nta mpamvu yo kubabara kuko roho z’intungane ziri mu biganza by’Imana.
- Ubuhamya bw’Umukuru w’Itorero ry’Abangilikani mu Rwanda : Yashimye Mgr Didace mu kwitanga kwe aharanira ubumwe bw’amadini ya gikristu. Yavuze ko we yari
amubereye nk’umujyanama dore ko yanamwifashishaga mu myiherero y’Abapastiteri.
- Ubuhamya bw’Umukuru w’Akarere ka Gicumbi : Yashimiye Mgr Didace RUZINDANA, avuga ko yari intore kandi ko akiri yo kubera ko Imana yamwigombye ngo imugororere
ikamba rihoraho iteka. Mu izina ry’abaturage ba Gicumbi, Umukuru w’ako Karere yibukije ko bamukesha ibikorwa byinshi bijyanye n’amajyambere n’inama nyinshi.
- Ubuhamya bwa Musenyeri Tadeyo NTIHINYURWA : Yavuze ko azi Musenyeri Didace hashize imyaka 45. Ngo Mgr Didace yagaragaje ukwemera kutajegajega mu nzira ye yo
kwiyegurira Imana kandi amaze kuba umusaserdoti yagaragaje umurava, ishyaka n’umutima mu mirimo yashinzwe cyane cyane iyo kurera abazaba abasaserdoti.
Nk’umuyobozi wa Diyosezi ya Kibungo yavuze ko atewe ishema no kuba bari baramutije Diyosezi ya Byumba akayifasha atizigama. Ngo yatsinze igitego cy’ubupfura.
Ubuhamya burangiye hakurikiyeho umuhango wo kujya kumushyingura. Umurambo we waherekejwe n’abakristu benshi bamuririraga kandi banamusabira. Ibyo byagaragajwe n’indabo nziza kandi nyinshi zashyizwe ku mva ye.
Imana imuhe iruhuko ridashira !
Fratri Jean d’Amour DUSENGUMUREMYI


text:
Gutunga umugore atakoye byamuteye ubumuga
Umugore ukunda ibintu cyangwa utagira indangagaciro z’umuco yatendetse abagabo babiri baziranye, akaba yari afite umugabo ukunda kujya muri misiyo kenshi yahashingura ikirenge nyamugore agatangira guha gahunda abasambane be.
Rimwe rero reka umugabo azamubeshye ko agiye kuri misiyo izamara iminsi ine, ariko akaba yari yarabwiwe ibyo umugore akora yanga kugendera ku mabwire. Kuri iyi nshuro yashakaga kumwifatira ubwe.
Akiva mu rugo, umugore yahise ahamagara ihabara rya mbere ariha gahunda ya (...)
Umugore ukunda ibintu cyangwa utagira indangagaciro z’umuco yatendetse abagabo babiri baziranye, akaba yari afite umugabo ukunda kujya muri misiyo kenshi yahashingura ikirenge nyamugore agatangira guha gahunda abasambane be.
Rimwe rero reka umugabo azamubeshye ko agiye kuri misiyo izamara iminsi ine, ariko akaba yari yarabwiwe ibyo umugore akora yanga kugendera ku mabwire. Kuri iyi nshuro yashakaga kumwifatira ubwe.
Akiva mu rugo, umugore yahise ahamagara ihabara rya mbere ariha gahunda ya sa yine. Uwa kabiri amuha iya saa munani [ubwo wenda uwasa yine yari kugeza nka saa saba hanyuma undi akaza kurara nta wamenya.]
Uti “Byagenze gute rero?”
Uwa sayine yaje sa tanu n’igice, akihagera umugore ati “Ko watinze kandi sa saba mfite gahunda yihutirwa? Ngwino tugire vuba!” Ngo batere intamwe imwe umuntu aba arakomanze. Yari nyir’urugo ugarutse.
Umugore ngo akureho akarido arumirwa, ati “Reka nshake agafunguzo.” Yigiriye inama yo gushyira rya habara mu mufuka awegeka imbere y’urugi, nuko akingurira cheri we.
Batangira kuganira ku by’urugendo rwasubitswe, hashize akanya umugabo yirambika mu ntebe ngo aruhuke.
Rya habara rya kabiri ryo ryaje mbere ho isaha, ubwo na we aba arakomanze. Nyir’urugo ati “Uwo ni nde?”
Umugore n’isoni ngo akingure, ati “Ese ni wowe? Nagize ngo ntukije gutwara imyumbati yawe. Akira ngukorere ndumva binaremereye!”
Umugabo n’ubwoba arikorera, ageze imbere hari umuferege aturamo cya gifuka akeka ko ari ibyumbati bibisi koko arigendera.
Mu gitondo ajya kureba inshuti ye bari bamubwiye ko yinjiye ibitaro, agezeyo baraganiraaaa; umurwayi ati “Sha wahora ni iki ko nahuye n’impanuka!” Ati “Nagiye kubinda ahantu nyir’urugo arahansanga umugore anshyira mu mufuka, hashize akanya haza ikindi kigabo cy’ikigome umugore arakinkorera ngo ni imyumbati. Cyaragiye kinkubita mu muferege imbavu ubu basanze zavunaguritse, umutwe wo sinakubwira mbese gukira kwanjye ni hamana.”
Uwari amuteze amatwi ati “Yoo! Pole sana ndugu! Sinamenye ko ari wowe bankoreye mba naratuye gahoro!”
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Reba Video
Igitsina
Théophile NZABANITA
ayinkamiyetheoneste@yahoo.fr
Nkeneye umukopene uzi icyo gukora ufite imyaka25kuzamura ukagezakumyaka30 akijijwe,yubaha Imana yomwijuru akaba nibura afite amashuri 6yisumbuye ikdi akeye akunda gusabana n'abantu (akunda kubana nabantu bose amahoro) njye mfite imyaka 32 y'amavuko ndakijijwe nkunda Imana yo mwijuru,ibindi kurijye azabimenya nituganira murakoze.
Nkeneye umukopene uzi icyo gukora ufite imyaka25kuzamura ukagezakumyaka30 akijijwe,yubaha Imana yomwijuru akaba nibura afite amashuri 6yisumbuye ikdi akeye akunda gusabana n'abantu (akunda kubana nabantu bose amahoro) njye mfite imyaka 32 y'amavuko ndakijijwe nkunda Imana yo mwijuru,ibindi kurijye azabimenya nituganira murakoze.
Subscrever: Enviar comentários (Atom)
Copyright © 2011 Igihozo by bangmedia | Privacy Policy | About Us


text:
Dec 23, 2015 Bienvenu Ndacyayisenga Amakorali 0
Korale Siyoni ikorera umurimo w’Imana kuri ADEPR Nyakabanda muri paruwasi ya Kicukiro yifatanyije na Korale Jehovanis yo kuri ADEPR Kimisange paruwasi ya Rwampara mu giterane cyabereye kuri ADEPR kimisange, kikaba cyari kigamije gutera inkunga Korali Jehovanis nyuma yo guhura n’ingorane zo kubura ibyuma byayo byose bihiriye mu nkongi y’umuriro iherutse kwibasira urusengero rwa ADEPR Kimisange.
Nk’uko twabitangarijwe n’umuyobozi wa Korali Siyoni yari yaje kwifatanya na Jehovanis bwana Munyurangabo Theoneste yatubwiye ko yashimishijwe cyane n’urugendo bakoreye ku Kimisange. Yagize ati: “turishimye kandi dushimye n’Imana yadushoboje intego zatuzanye kuri uyu mudugudu tukazigeraho, twari tuzanye indirinbo n’ijambo ry’Imana byo guhumuriza abakristo nyuma y’ibibazo bahuye nabyo tukaba kandi twari tuje no gutera inkunga mu buryo bw’amafaranga korali Jehovanis kugirango yongere ibashe kugura ibindi byuma tukaba rero twishimira uko ibyo bikorwa byose byagenze, tumubajije impamvu biyumvisemo ishyaka ryo kuza gufasha Jehovanis yatubwiye ko impamvu ari uko bafite amateka bahuriyeho mu ijambo rye yagize ati; natwe tuzi uko kubura ibyuma waririmbiragaho bibabaza kuko natwe abajura babitwibye inshuro ebyiri zose.
Nubwo Imana yadufashije tukabona ibindi ariko tuzirikana ibihe bikomeye twanyuzemo nk’ibyo Jehovanis irimo ubu akaba ariyo mpamvu twaje kuyifata mu mugongo.
Nd.Bienvenu/Isange.Corporation/E.mail:bienvenu1512@gmail.com
happy wheels
Jan 22, 2017 0Share this on WhatsAppMu Rwanda ubutiganyi si icyaha gihanirwa n’amategeko, gusa mu minsi ishize mu itangazamakuru no hirya no hino humvikanye inkuru y’ubuhamya bw’umukinnyi wa AS Kigali...
Jan 05, 2017 0
Dec 29, 2016 7
Jan 14, 2017 1Share this on WhatsAppNyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
Twifashishije urubuga rwabo ‘Jw.org’ twabakusanyirije inkuru igaragaramo ibisubizo bya bimwe mu bibazo abantu bibabaza ku myemerere ndetse n’imyifatire y’abahamya ba Yehova.
Bavuga impamvu batajya muri politiki bagira bati“Kuba Abahamya ba Yehova bativanga muri politiki babiterwa n’imyizerere yabo ishingiye kuri Bibiliya.
Ntiduharanira ko habaho impinduramatwara, ntidutora amashyaka ya politiki cyangwa abakandida bayo, ntitwiyamamariza imyanya y’ubutegetsi cyangwa ngo twifatanye mu kintu icyo ari cyo cyose kigamije guhirika ubutegetsi. Twemera ko impamvu Bibiliya itanga zo kutivanga muri politiki zifite ishingiro. »
Bakomeza abagira bati «Dukurikiza urugero rwa Yesu kuko na we yanze kuba umutegetsi (Yohana 6:15). Yigishije abigishwa be kutaba “ab’isi” kandi yasobanuye neza ko badakwiriye kwivanga mu bibazo bya politiki.Yohana 17:14, 16; 18:36; Mariko 12:13-17.
Kubera ko duhagarariye ubwo Bwami bw’Imana kandi tukaba dufite inshingano yo gutangaza ko bugiye kuza, twirinda kugira aho tubogamira mu bibazo bya politiki y’igihugu icyo ari cyo cyose, harimo n’icyo dutuyemo.2 Abakorinto 5:20; Abefeso 6:20. »
Kubera ko twirinda amacakubiri ashingiye kuri politiki, bituma twunga ubumwe tukaba umuryango mpuzamahanga w’abavandimwe (Abakolosayi 3:14; 1 Petero 2:17), kuko amadini yishora muri politiki atuma abayoboke bayo bacikamo ibice.1 Abakorinto 1:10.”
Abahamya ba Yehova bubaha abategetsi
Bagira bati “Nubwo tutivanga muri politiki, twubaha abategetsi b’igihugu dutuyemo. Ibyo bihuje n’itegeko Bibiliya itanga rigira riti “umuntu wese agandukire abategetsi bakuru” (Abaroma 13:1). Dukurikiza amategeko, twishyura imisoro kandi dukorana neza n’abategetsi mu ngamba bashyiraho bagamije guteza imbere imibereho myiza y’abaturage.
Aho kugira ngo twifatanye mu bikorwa byo guhirika ubutegetsi, dukurikiza inama yo muri Bibiliya idusaba ‘gusabira abami n’abandi bose bari mu nzego zo hejuru,’ cyane cyane mu gihe bagiye gufata imyanzuro irebana n’uburenganzira dufite bwo gusenga.1Timoteyo 2:1, 2.
Nanone twubaha uburenganzira abandi bafite bwo kwifatira imyanzuro mu bibazo bya politiki. Urugero, ntiduteza imidugararo mu matora cyangwa ngo tubangamire abayajyamo.”
Ese koko abahamya ntibaterwa amaraso ?
Basubiza bagira bati “Twe n’imiryango yacu duharanira icyatuma twivuza neza uko bishoboka kose. Iyo turwaye, twivuza ku baganga bafite ubuhanga bwo kutuvura cyangwa kutubaga bitabaye ngombwa ko badutera amaraso.
Twishimira cyane iterambere ryagezweho mu by’ubuvuzi. Mu by’ukuri, uburyo bwo kuvurwa hadakoreshejwe amaraso bukoreshwa mu kuvura abarwayi b’Abahamya, busigaye bukoreshwa no mu kuvura abantu bose.
Mu bihugu byinshi, umurwayi uwo ari we wese ashobora guhitamo kuvurwa hadakoreshejwe amaraso kugira ngo yirinde ingaruka ziterwa no guterwa amaraso, urugero nk’indwara zandurira mu maraso, iziterwa n’ubwivumbure bw’umubiri n’izindi ziterwa n’amakosa y’abaganga."
Kuki Abahamya ba Yehova batemera guterwa amaraso?
"Icyo ni ikibazo cyo mu rwego rw’idini, aho kuba ikibazo kirebana n’ubuvuzi. Isezerano rya Kera n’Isezerano rishya birimo amategeko yumvikana neza avuga ko tugomba kwirinda amaraso (Intangiriro 9:4; Abalewi 17:10; Gutegeka kwa Kabiri 12:23; Ibyakozwe 15:28, 29). Nanone, Imana ibona ko amaraso agereranya ubuzima bw’umuntu (Abalewi 17:14). Ku bw’ibyo, twirinda guterwa amaraso bidatewe gusa n’uko twifuza kumvira Imana, ahubwo nanone bitewe n’uko tuyubaha kuko ari yo dukesha ubuzima."
Kuramutsa ibendera, gutora no gukora imirimo isimbura iya gisirikare
"Abahamya ba Yehova bemera ko kunamira ibendera cyangwa kuriramutsa, incuro nyinshi bijyanirana n’indirimbo yubahiriza igihugu, ari igikorwa cyo gusenga kigaragaza ko agakiza katava ku Mana, ahubwo gaturuka ku gihugu cyangwa ku bayobozi bacyo (Yesaya 43:11; 1 Abakorinto 10:14; 1 Yohana 5:21). Umwe mu bayobozi nk’abo ni Umwami Nebukadinezari wategekaga Babuloni ya kera.
Kugira ngo uwo mwami wari ukomeye cyane yereke abaturage be icyubahiro cye n’uko yagiraga ishyaka ryinshi mu by’idini, yashinze igishushanyo kinini cyane kandi ategeka abaturage be ko nibumva amajwi y’ibikoresho by’umuzika, twagereranya n’indirimbo yubahiriza igihugu, bunamire icyo gishushanyo. Icyakora, Abaheburayo batatu, ari bo Saduraka, Meshaki na Abedenego, banze kunamira icyo gishushanyo nubwo bari bazi ko bari buhanishwe igihano cy’urupfu. Daniyeli, igice cya 3."
Nanone kandi, bubaha amabendera y’ibihugu kuko bazi ko ari ibirango by’ibyo bihugu kandi bemera ko za leta ziriho ari zo Bibiliya yita “abategetsi bakuru,” kandi ko abo bategetsi ari “umukozi w’Imana” (Abaroma 13:1-4).
Gutora abayobozi bo mu nzego za politiki
“Abakristo bubaha uburenganzira abandi bafite bwo gutora. Ntibashishikariza abantu kwanga gutora, kandi bumvira abayobozi batowe. Ariko kandi, ntaho babogamira mu bya politiki (Matayo 22:21; 1 Petero 3:16). Umukiristo yakora iki mu gihe mu gihugu atuyemo gutora ari itegeko cyangwa mu gihe umuntu utagiye ku biro by’itora arebwa nabi? Kwibuka ko byabaye ngombwa ko Saduraka, Meshaki na Abedenego bajya mu kibaya cya Dura, bishobora gutuma Umukristo uri mu mimerere nk’iyo afata umwanzuro wo kujya ku biro by’itora mu gihe yumva umutimanama we ubimwemerera. Icyakora, agomba kwitonda kugira ngo atagira uruhande abogamiraho.”
Abahamya ba Yehova ntibajya mu gisirikare, bakora imirimo isimbura iya gisirikare
“Mu bihugu bimwe na bimwe, Leta itegeka ko abantu badashaka kujya mu gisirikare bamara igihe runaka bakora indi mirimo isimbura iya gisirikare. Mu gihe tugiye gufata umwanzuro urebana n’icyo kibazo, tugomba gusenga, wenda tukanabiganiraho n’Umukristo mugenzi wacu ukuze mu buryo bw’umwuka, maze tukawufata dushingiye ku mutimanama wacu ndetse n’ibyo twamenye kuri icyo kibazo.Imigani 2:1-5; Abafilipi 4:5.
Ijambo ry’Imana ridutera inkunga yo ‘kugandukira ubutegetsi n’abatware no kubumvira, twiteguye gukora umurimo mwiza wose, tukaba abantu bashyira mu gaciro’ (Tito 3:1, 2).
Duhereye kuri ibyo, dushobora kwibaza ibibazo bikurikira: ’Ese gukora uyu murimo bampaye usimbura uwa gisirikare bizatuma ntatira ukutabogama kwa gikristo, cyangwa bitume ngira aho mpurira n’idini ry’ikinyoma” (Mika 4:3, 5; 2 Abakorinto 6:16, 17)?’
’Ese gukora uyu murimo bizatuma ntabasha gusohoza neza inshingano za gikristo, cyangwa se wenda binambuze burundu kuzisohoza” (Matayo 28:19, 20; Abefeso 6:4; Abaheburayo 10:24, 25)? “Ku rundi ruhande se, mu gihe nzaba nkora uyu murimo, gahunda y’akazi izatuma nshobora kwagura umurimo wanjye wa gikristo, wenda nshobore no gukora umurimo w’igihe cyose?’—Abaheburayo 6:11, 12.
Mu gihe Umukristo abitekerejeho neza maze akiyemeza gukora umurimo usimbura iya gisirikare aho gufungwa, Abakristo bagenzi be bagombye kubaha umwanzuro we (Abaroma 14:10). Mu gihe ariko yumva atakora uwo murimo, icyo gihe nabwo abandi baba bakwiriye kubaha uwo mwanzuro afashe.—1 Abakorinto 10:29; 2 Abakorinto."
Mu nkuru yacu itaha tuzabagezaho ibisubizo by’ibindi bibazo abantu bibaza ku Bahamya ba Yehova.


text:
Nov 05, 2015 Nicodeme Nzahoyankuye Andi makuru 0
Itorero rya Miracle Center ishami rya Kimironko riteguye igiterane ngarukamwaka bahaye insanganyamatsiko yo guhugurira abantu uburyo badakwiye kwibagirwa aho Imana yabakuye (2Gutegeka 8:12-14) ndetse kubwo kwibuka ineza y’Imana iki giterane kikazakorwamo n’ibikorwa by’urukundo harimo gfasha abatishoboye.
Pastor Baguma Innocent umuyobozi w’iri torero rya Miracle center ishami rya Kimironko mu kiganiro yagiranye n’itangazamakuru yavuzeko uyu mwaka wa 2015 iki giterane bagihaye intego yo gushishikariza abantu(Abakristo ko bakwiye kutibagirwa aho Imana yabakuye.
Pastor Baguma yagize ati: “Burya kwibagirwa ni bibi cyane kuko bitera kwirara ntunibuke gushima ndetse bikaba byanagutera guheranwa n’ubwigunge n’amaganya ariko iyo wibuka aho wavuye ndetse n’uburyo wagiye ubaho bituma uhorana akanyamneza ndetse agashima ukanagira ibyiringiro by’ejo hazaza bityo abantu (Abakristo ) bakwiye guhora bibuka ineza y’Imana kubuzima bwabo kuko kuyibuka bibatera ibyiringiro kandi ibyo byiringiro ntibijya bikoza isoni.
Yakomeje avugako muri iki giterane nyuma yuko bazasubiza amaso inyuma bakareba ibitangaza Imana yakoze nayo bazayishimira bakora ibikorwa by’urukundo aho biteganijwe ko iki giterane hari iminsi kizajya kibera kuri AVEGA bakabwiriza ubutumwa bwiza abatishoboye ndetse bakanabafashisha ibyo kurya n’imyambaro n’ibikoresho byisuku.
Iki giterane ngarukamwaka mw’itorero rya Miracle Center Kimironko kizitabirwa n’abakozi b’Imana batandukanye harimo Pastor Baguma Innocent(Host) n’umufasha we Pastor. Mutesi Judith Baguma ,Apotre Gasasira Charles umuyobozi mukuru wa Miracle Center mu Rwanda ,Pastor Thomas Mugema uzaturuka muri Uganda n’umuhanzi Theo Bosebabireba ndetse na New Convenant Choir ikorera umurimo w’Imana kuri iri torero.
Iki giterane kizatangira kuri uyu wa mbere taliki ya 02/Ugushyingo 2015 kugera kucyumweru k’itariki ya 8 Ugushyingo 2015 kuva kw’isaha ya saa cyenda z’umugoroba kugera saa moya z’ijoro ,kikazajya kibera ahakorera urusengero rwa Miracle Center Kimironko hafi ya Isangano Bar ariiko taliki ya 5,6,7 kizajya kibera mu mudugudu wa AVEGA.
Itorero rya Miracle Center rimaze imyaka itatu rifunguye amashami yaryo mu murenge wa Kimironko ,buri mwaka iri shami rikora igiterane ngarukamwaka kijya gisozwa Imana yigaragarije bikomeye abakitabiriye kubwo guhemburwa n’imirimo n’ibitangaza by’Imana bikorekera muri cyo.
Yanditswe na Joel Sengurebe/Mr Jo
happy wheels
Jan 22, 2017 0Share this on WhatsApp Mu Rwanda ubutiganyi si icyaha gihanirwa n’amategeko, gusa mu minsi ishize mu itangazamakuru no hirya no hino humvikanye inkuru y’ubuhamya bw’umukinnyi wa AS Kigali...
Jan 05, 2017 0
Dec 29, 2016 7
Jan 14, 2017 1Share this on WhatsApp Nyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
Tugire umuco wo kubabarira. Pastor Desire Habyarimana
"Yewe mwana w’umuntu we, yakweretse icyiza icyo ari cyo. Icyo Uwiteka agushakaho ni iki ? Ni ugukora ibyo gukiranuka no gukunda kubabarira, no kugendana n’Imana yawe wicisha bugufi." (Mika 6:8).
Kamere y’Imana ni ukugira neza gusa nibyo tutasabye irabiduha nibyo twe tubona ko ari bibi agenda abihinduramo ibyiza. Ariko rero hamwe niyo neza y’ Imana yose itugirira hari icyo idusaba :
1. Gukora ibyo gukiranuka
Gukiranuka nibyo bikwiye kuranga abana b’Imana kuko n’uwo twiringiye ari umukiranutsi kandi Bibiliya idusaba kugira umutima nk’uwari muri Kristo Yesu (Abafilipi 2:5). Dukwiye kwiga gukiranuka kuri gato na kanini kandi birashoboka ku bw’amaraso ya Kristo Yesu.
Hari abantu byananiye gukiranuka ariko n’ubunyangamugayo barabubura. Biratangaje kubona umuntu twita ko adakijijwe akora imirimo y’ubunyangamugayo ariko abantu bavuga ko bakijijwe bakora imirimo yo gukiranirwa ; umubwiriza yaravuze ngo hari ikintu gitangaje yabonye n’ abakiranutsi bakora imirimo yo gukiranirwa n’abakiranirwa bakora imirimo yo gukiranuka.
Umuntu w’Imana wakiraniwe akwemeza ukuntu n’Imana izi ko turi abantu agashaka icyamushyigikira mu gukiranirwa ariko Imana idusabye gukiranuka. Nibitunanira (Abaheburayo 11) uzasanga abera benshi bakiranutse. Natwe twiyambure ibituremerera n’ icyaha gikunda kutwizingiraho vuba (Abaheburayo 12:1). Kandi hahirwa abafite imitima iboneye kuko aribo bazabona Imana.
2. Gukunda kubabarira
Birashoboka ko wahemukiwe ukananirwa kubabarira, saba Imana ngo ikubashishe kuko kubabarira ari itegeko. Imana irabidusabye ngo babarira n’ ubwo bataragusaba imbabazi ; babarira kuko Yesu yavuze ngo : “Nimutababarira abantu ibyaha byabo na so wo mu ijuru nawe ntazababarira”. Yesu arongera ati : “Umuntu nagucumuraho umubabarire inshuro mirongo irindwi karindwi (7X70= 490) kandi n’ubwo byaba buri munsi utegetswe kumubabarira burya iyo utababariye uba ubohanye n’uwo utababariye.
Ntushobora gutera imbere utarababarira ariko iyo ubabariye uba ubohotse ; nawe Imana yazakora ku mutima we akazaza akihana. Cyakora iyo ubabariwe utasabye imbabazi birakugora kuzizera niba hari uwo wahemukiye ukaba utamusaba imbabazi. Ikiranure nawe, bitari ibyo uzahorana urubanza mu mutima wawe.
Dawidi yashoboye kubabarira Sauli na Yesu yababariye abamwicaga ati : “Data, bababarire kuko batazi icyo bakora”.
3. Kugendana n’Imana
Kugendana n’Imana bifite ibyiza byinshi kuko iri mu ruhande rwawe umubisha ntawe (Abaroma 8:31) kandi kuko ukuboko kwayo gukomeye kwagabanyije inyanja itukura babona ibyiza byo kugendana nayo. Umutekano, ubuzima, imibereho, amahoro utahabwa n’amafaranga uzabihabwa n’ ukuboko kwiza kw’ Imana.
4. Wicisha bugufi : (1 Petero 5:5-6)
Twese dukenyere kwicisha bugufi kuko Imana irwanya abibone ariko abicisha bugufi Imana ikabahera ubuntu. Kwicisha bugufi bibanziriza gushyirwa hejuru ariko kwishyira hejuru bibanziriza kugwa. Nebukadinezari yishyize hejuru Imana imwohereza kurisha imyaka 7 aciye bugufi Imana imugarura mu bantu.
Abaciye bugufi bose Imana yabashyize hejuru. Danieli, Esiteri, Yosefu na Yesu nyuma yo kwicisha bugufi Imana yamushyize hejuru cyane.
N’ubwo dufite byinshi tuyisaba nitwemera ibyo idushakaho tuzagira umugisha utangaje mu mibereho yo kugendana n’ Imana kuko kuyiringira biruta kwiringira abakomeye bo mu isi, Amen !
Pastor Desire HABYARIMANA


text:
Utubyimba mu ibere tutaryana: utubyimba twose mu ibere siko tuba ari ikimenyetso cya kanseri ariko mu ihe twagaragaye ni byiza guhitaira kureba muganga kuko dushobora kuba turimo kanseri.
Guhinduka ku ruhu rw’ibere: ibere rishobora gutangira guhinduka rikanyarara, ritukura no kubyimba ku ruhu rw’imbere.
Kubyimba mu kwaha cyangwa hakazamo utubyimba: ahantu ha mbere kanseri y’ibere itangira gukwirakwira ni mu duturungunyu duhererye mu kwaha
Ibindi bimenyetso:
- Impinduka ku mubyimba cyangwa ku miterere y’ibere
- Imoko nayo ishobora kubyimba cyangwa ikaba ntoya
- Kuba hari ubwo imoko ishobora kuvamo utuzi dushobora kuba amaraso
- Hari ubwoko bwa kanseri bushobora guteza uduheri ku muzenguruko w’imoko bikaba nk’indwara y’uruhu.
- Rimwe na rimwe hashobora kuba uburibwe mu ibere
Uko wakurikirana amabere yawe
- Kwisuzuma buri kwezi
- Kwisuzumisha kwa muganga buri kwezi
- Ku bagejeje imyaka 40bakwiye gusuzumisha amabere yabo buri mwaka mu byuma byabugenewe.


text:
Kuba hari abantu benshi basigaye baragize ingeso yo gusabiriza nk’inzira yo gushakisha indonke ni bimwe mu byatumye ubuyobozi bw’Akarere ka Nyarugenge bufata ingamba zikomeye zo guhangana n’iki kibazo.
Kuri uyu wa Mbere tariki ya 8 Ugushyingo 2016, ni bwo ubuyobozi bw’Akarere ka Nyarugenge bwahurije hamwe abagore 27 batunzwe no gusabiriza buganira na bo kugira ngo bumenye ibibazo byabo.
Bamwe mu basabiriza bagaragarije ubuyobozi ko imibereho mibi ari yo ituma bahitamo gusabiriza kugira ngo abana babo baticwa n’inzara.
Umuyobozi w’Akarere ka Nyarugenge ushinzwe imibereho myiza y’abaturage, Ndayisenga Jean Marie Vianney yabwiye IGIHE ko bahurije hamwe aba baturage basabiriza kugira ngo babavane mu muhanda.
Yagize ati “ Twahisemo kubahuriza hamwe kugira ngo tubavane mu muhanda bitewe n’uko ikibazo cyo gusabiriza kimaze gufata indi ntera mu gihe n’ababikora usanga abenshi muri bo baturuka mu tundi Turere turimo Bugesera, Nyanza na Huye.”
Yakomeje avuga ko bagiye kubashakira amafaranga y’urugendo abasubiza mu Turere bavukamo banabakorere imishinga ishobora kubateza imbere kugira ngo bacike kuri iyi ngeso.
Yagize ati “ Turabashakira amafaranga y’urugendo tuzajye kubategera twaganiriye n’Uturere bavuyemo kugira ngo tujye kubakira ariko tuzabikora twabanje kubakorera imishinga ishoborakubafasha kuko dufite umuterankunga watwemereye kubafasha.”
Gusa n’ubwo ubuyobozi bwaganiriye n’abantu 27 basabiriza, buvuga ko uyu mubare uri hasi cyane ugereranije n’abagaragara muri aka Karere.
Ingingo ya 690 y’itegeko ngenga rishyiraho igitabo cy’amategeko ahana, iteganya igihano ku cyaha cyo gusabiriza ivuga ko “Umuntu wese ukora icyaha cy’ubusabirizi ahanishwa igifungo kuva ku minsi umunani ariko kitageze ku mezi atandatu.”


text:
I Houston muri Leta Zunze Ubumwe z’Amerika, itorero rya Fourth Missionary Baptist Church ryanze gushyingura Olivia Blair wari umuyoboke waryo, kuko atari agitanga icya cumi.
Olivia Blair, watabarutse afite imyaka 93, yari amaze imyaka 50 ari umuyoboke w’iri torero, ariko kubera uburwayi yagiye agira mu zabukuru, ntiyari akitabira amateraniro.
Urubuga rwa gikristo christianheadlines.com ruvuga ko umukobwa we, Barbara Day, avugako ubwo nyina yapfaga mu cyumweru gishize, yasabye Pasiteri Walter Houston kumumushyingurira, arabyanga.
Pasiteri ngo yamusubije ati "Mu myaka mike ishize, ntiyari agitanga icya cumi n’amaturo, ndetse ntiyanitabiraga amateraniro. Kumushyingura ntibishoboka."
Nkuko umukobwa we abivuga, ngo Blair yarwaye imyaka icumi yose, aza no kujya muri koma mu mezi ye ya nyuma.
Yagize ati "Bari bazi ko arwaye, ariko nta gaciro babihaye. Bitaye ku mafaranga gusa. Sinumva ukuntu iyobokamana rihinduka ubucuruzi. Kuki ntasezera ku mubyeyi wanjye, mu itorero yakundaga cyane?"
Avugana na Pasiteri Houston, Tyrone Jacques wababajwe n’ibi, yinginze Pasiteri ngo ashyingure Olivia, ariko aranga. Avuga ko Pasiteri yamusubije ati,"Niba koko uwo muryango uha agaciro itorero, kuki utoherezaga byibuze idolari rimwe buri cyumweru?"
Nubwo yangiwe gushyingurirwa umubyeyi we, Day avuga ko bazakora ibishoboka byose ngo babone undi mushumba wabashyingurira umubyeyi.


text:
Nk’uko abantu batandukanye mu myitwarire yabo ya buri munsi, ni nako uburyo bwo kureka itabi bugiye bwihariye kuri buri wese wari usanzwe arinywa. Kandi rero, ubushakashatsi bugaragaza neza ko inyungu n’ibyiza byo kurireka bihita bitangira kwigaragaza ako kanya. Harimo nko guhindura impumuro uwari asanzwe anuka itabi agatangira guhumura neza ndetse utanaretse icyizere cyo kubaho kiyongera.
Nk’uko abantu batandukanye mu myitwarire yabo ya buri munsi, ni nako uburyo bwo kureka itabi bugiye bwihariye kuri buri wese wari usanzwe arinywa. Kandi rero, ubushakashatsi bugaragaza neza ko inyungu n’ibyiza byo kurireka bihita bitangira kwigaragaza ako kanya. Harimo nko guhindura impumuro uwari asanzwe anuka itabi agatangira guhumura neza ndetse utanaretse icyizere cyo kubaho kiyongera.
Mu ngaruka zo kunywa itabi habamo nk’inkorora iramba nyamara ngo iyi nkorora iba ari akamenyetso gato cyane ugerereranije n’ibibi byinshi bidahita bigaragara inyuma. Ikindi ni uko abanywi b’itabi bigabanyiriza imyaka 14 yo kubaho ugerereranyije n’abatarinywa.
Ku banywi b’itabi barimenyereye ngo ntabwo ari ikintu cyoroshye kurireka. Si ikintu cyo kuvuga ngo "ndivuyeho", aka kanya ugahita ubibasha burundu. Bisaba cyane kuba umuntu afite ubushake bukomeye bwo kurireka mbere ya byose, ariko bikanagenda bitandukana ku bantu kuko hari n’abahita babigeraho. Gusa ngo iyo umuntu ariretse ahera ku gutangira guhumurirwa kurusha mbere agatangira no kuryoherwa n’ibiribwa kurusha mbere.
Nyuma y’amezi 3 gusa mu bihaha hahita haboneka 30% y’umwuka wa oxygène nyuma y’umwaka umwe gusa ibyago byo kugira ibibazo by’indwara z’umutima bigabanukaho 50%.
Dore inama 10 umuntu agirwa ngo abashe kureka itabi :
1. Menya neza icyo ushaka waniyemeje, ugihorane mu mutwe uniyumvishe ko bishoboka .
2. Tangira ugabanya aho guhita urihagarika kuko akenshi abarihagaritse gutyo bidateye kabiri barisubiraho. Buri uko ugabanije umuti umwe ku masegereti wanywaga ku munsi uba uteye intambwe ikomeye.
3. Gerageza gusimbuka imitego ya nicotine (ubumara buba mu itabi) akenshi ukora siporo cyangwa wisomera udutabo ukunda.
4. Akenshi iyo umuntu aretse itabi ahita yongera ibiro akabyibuha; ibi iyo udashaka ko ariko bigenda uhita utangira kugendesha amaguru kenshi cyangwa ukanyonga akagare bigatuma ugumana ibiro n’ingano byawe.
5. Iyibagize ibyahise bijyanye n’itabi unarwanya ikintu cyose gishobora kurigusubizaho wanakumva bimeze nk’ibyanze aho guhita unywa itabi hekenya ka shikarete (chewing-gum), bishobora kukugabanyiriza kurishaka.
6. Irinde abo mwarisangiraga kenshi iyo barimo barinywa wisunge hagati aho abo waba uzi na bo babashije kurireka bazakwereka ko bishoboka banagutere akanyabugabo.
7. Numara kubona ubigezeho neza ntuzumve ko hari icyo utakaje cyane kuko ibyiza byo kurireka na byo uhita utangira kubyiyumvamo.
8. Ikindi uzitegure gushikama cyane ku munsi wa 8 kuko abashakashatsi ni ho bemeza ko umuntu yumva neza neza bimurangiriyeho icyo gihe biba byiza iyo ubizi ukaba ushatse ibyo uzi neza ko byaguhuza.
9. Mu kongera amahirwe yawe yo kurireka burundu kuko ubumara bugira umuntu imbata y’itabi bwitwa nicotine buboneka no mu bindi biribwa nka za chocolats, ama bonbons n’ibindi wajya aba ari byo wifatira mu gihe kwihangana biri kukugora mbere yo kumva ko utsinzwe.
10. Icya nyuma ni uko iyo habaye akantu katagenda neza mu mubiri kubera kurireka kuko na byo bibaho nko gutitira intoki kwibagirwa bidasanzwe ureba muganga ngo ibi ni ibisanzwe.
Abahora mu rugamba rwo kuva ku itabi rero nimugerageze tubifurije amahirwe no kubigeraho.
Ibitekerezo
Biragoye ariko birashoboka kurireka ni polepole ukabigeraho. Kanda hano umusubize
Inama nziza nuguha agaciro intego wafashe maze ukirengagiza abomwasangiraga itabi kuko akenshi ugira umwete wokuritumura iyo ubonye abomurisangira batumura. Kanda hano umusubize
Naje Ndarinywa,gusa Vyarananiye Kuriheba.Ndabasavyizindi Nama Zirenzeho.Kuri Facebook69813302 Kanda hano umusubize
Nimbawaragize Impano Yokureka Itabi Nakujyirinayokubirekaburundu Nibwizarwose Kudushyiriraho Ukotwakwirinda Itabi Nuko Twajyenderakure Abashakakotwabisubiramo.Ok!!!! Kanda hano umusubize
Inama Nakugira Woe Wananiwekureka Itasengacyane Uwitekantacyamunaniye Byose Arashoboye Kdi Umenyekontakiza Kitabi Uretsekwica Ibihaha Nokugutera Ibindibirwara Nkakanseriyomubihaha Muvandiwanjyererobyosebirashoboka Erek'imana Ibikuruhijemaze Irakuruhura. Kanda hano umusubize
Nange maze umwaka ndiretse kd ndatuje gusa mpura nurinywa nkabona bisebeje kd bisigaranye cyane cyane abarara Kanda hano umusubize
Bavandimwe munywa itabi nanjye narimaze imyaka 22 ndimbata yaryo ariko maze 03 months ndiretse. ibyo kuvuga imiti rwose ntacyo yakugezaho ahubwo gufata icyemezo wowe ubwawe. Icyabinshoboje:nabonaga ipfunwe rintera kumva ko ndi kunukira abantu umwotsi waryo,inyigisho zivuga kuburwayi bwaryo,Allah yanteye inkunga abinyujije kumugabo witwa Rekeraho wigishaga kuri radiyo inzira njya bukene avuga abantu bakoresha amafaranga mubidafite umumaro mbona amafaranga nkoresha mwitabi nukuntu rinsuzuguza mfata icyemezo. Ndashima OMS yashyizeho umunsi wa 31/05 wo kuzirikana kububi bwitabi, kuya 30/05 maze kumva ikiganiro cya Dr Rekeraho nahise ntekerezako kuwa kabiri 31/05 arumunsi wo kuzirikana kububi bwitabi mfata icyemezo ntakuka Kanda hano umusubize
Jewemubisanzwe,itabindarinwa,kandindababazwanuko,nwitabi.arikonguma.ngerageza,ngondarihebe,arikovyarase,kuvanumvise,ubutumwabwawe,ngombafatingingo,yokuriheba.murakoze. Kanda hano umusubize


text:
Ibikoresho
Ubunyobwa ½ kilo
Umunyu
Amazi
Amavuta ibiyiko 2
Uko bikorwa
Umutsa ipanu cyangwa isafuriya ikoze mu cyuma kivanze n’ibumba ku buryo idashiririza
Sukamo bwa bunyobwa ubuhindagure
Bumaze gutangira guhindura ibara usukamo amavuta ku bashaka ko ibishisha biza kuvaho cyangwa ugashyiramo amazi make arimo umunyu ukavanga kugeza akamyemo
Iyo wumva hakirimo akantu kabisi gahumuramo urongera ugasukamo andi mazi -akavanga kugeza akamyemyo
Iyo bumaze gushya ariko butarumuka neza ubukura ku ziko ukaburekera muri ya safuriya cyangwa ipanu wakoreshaga ukavanga bujya guhora bumaze kumuka neza.
Uko bakaranga ubunyobwa
Ibikoresho
Labels: guteka, ifunguro ribanza, igikoni


text:
Inyungu zibonerwa mu gukorera Imana
Hari abantu basobanukiwe neza impamvu zo gukorera Imana abo bantu ntibashidikanya kugukorera Imana ahubwo bahora banyotewe no gukora imirimo Imana ibategeka kuko bazi neza ko harimo inyungu nyinshi , Dore zimwe mu nyungu abantu bakorera Imana bagendana nazo .
1.Iyo ukorera Imana irakurinda
Iyo uri umukozi w’Imana,irakurinda kuko hari ibintu byayo uba ubitse muri wowe kandi bifite umumaro munini bishatse kuvuga ko ugendana isezerano ry’uburinzi aho uba uri hose ku bwuko uri umukozi wayo.
2.Iyo ukorera Imana ikwitaho
Kwitabwaho (care) ni ikintu cy’ingenzi mu buzima bw’umuntu ,iyo ukorera Imana ikwitaho ikamenya ibintu by’ingenzi ukeneye kuko hari n’ibyo dukenera ariko atari ingenzi,iyo uyikorera imenya ibyakugirira umumaro mu gihe cyawe bishatse kuvuga ko umenyerwa ibyo ukeneye.
3.Iyo ukorera Imana umenya ibyo ikunda n’ibyo yanga
Kumenya ibintu Imana ikunda n’ibyo yanga bigufasha mu nzira yawe yo gukiranuka,bikagutera kwishimirwa n’Imana kubw’ inzira zawe zigororotse zijyanye n’ugushaka kw’Imana.
4.Iyo ukorera Imana ujyendana ibindi byiringiro
Umuririmbyi wa yaririmbye agira ati “ Mfite ibyiringiro bifite ubugingo,mfite umugabane mu ijuru” bishatse kuvuga ko iyo ukorera Imana uko bikwiriye uba ufite umugabane ugeretse hejuru y’imigabane yo ku isi.
Ezekiya yakoreye Imana kandi ayikorera neza ,igihe cyarageze Imana imubwira ko agiye gupfa , arapfukama yibutsa Imana imirimo myiza yakoze nuko yayikorega Imana na yo irabyibuka imwongerera igihe cyo kubaho , mbese wowe urimo gukorera Imana iki cyatuma ubona inyungu ziturutse kuri yo , mbese wabasha gushira amanga ukavugira imbere y’Imana ibyo urimo gukora muri iyi minsi ? cyangwa biteye isoni .Gukorera Imana nta gihombo kirimo ahubwo bikore ubikunze uzabona inyungu zabyo kuko ntawayikoreye uzikorera amaboko .
Isabelle MANISHIMWE.


text:
Rimwe mu magambo akomeye Yesu yavugiye ku musaraba n’ugusabira imbabazi abamubambaga. Umuntu wese warebye Filime ya Yesu cg ugerageza gutekereza ububabare n’uburibwe yari afite ku musaraba, yumva neza ukuntu bitari byoroshye kuvuga iryo jambo.
Hari ibintu 6 byantangaje ntekereza kuri iri somo:
1. Ku musaraba niho Yesu yagombaga kugaragariza ibyo yemera. Yabayeho yigisha imbabazi, yagiye ahugurira abantu kubabarira. Ku musaraba yagomba ga rero kwerekana ibyo yigisha. Aha rero, Yesu yigishije ibyo yemera kugeza ku munota we wa nyuma ndetse bigera n’aho aba ibyo yigisha. Atandukanye n’abantu batigisha ibyo bemera cy bataba ibyo bigisha!
2. Niba ahari byashoboka kumvikana uburyo wababarira uwaguhemukiye (mu minsi yashyize), ntabwo byumvikana kubabarira umuntu muhagararanye: ugutuka, ugucira mu maso, ukuvuma, ukwambika ikamba ry’amahwa, ugutera icumu, ugupfura ubwanwa,...Ibi nabyo Yesu yarabikoze!
3. Yesu yatanze imbabazi anavuga ko abamubambaga batazi icyo bakora. Atandukanye natwe twimana imbabazi tuvuga ko abatubabaje babigambiriye. Iyo utangiye kwibaza icyateye umuntu gukora ibibi yakoze, wibuka ko bitamugwiriye, uba unaniza imbabazi, uba unangiza umutima wawe.
4. Kubabarira umwanzi n’igikorwa cy’ubutwari. Abanyantegenke cyarabananiye. Nushaka kumenya imbaraga ufite ujye ureba uburyo ufashe abanzi bawe.
5. Yesu yatangaga isomo ku bamurebaga no kubo ariya makuru azageraho: twebwe. Yesu yagombaga gutanga amasomo mu byiza no mu bibi kd nibyo yakoze. Nyuma ya Yesu, Stefano nawe yasubiye muri aya magambo ubwo yaterwaga amabuye. Yakobo ndetse na Thomas bayagarutseho bicwa.
6. Ariya magambo agaragaza kunesha k’urukundo. Iyo umuntu ahisemo kubabarira, aba ahisemo gutsinda ikibi: urukundo ruba runesheje inzigo. Nibyo Yesu yakoze.
Waba warigeze ugirirwa nabi? Niba ari yego, waba warababariye abaguhemukiye? Niba ari oya, ubikore. Nta yandi mahitamo! Warababariwe, nawe babarira.
Mugire umunsi mwiza mwese!
Dr Fidèle MASENGO, Foursquare Gospel Church Kimironko masengof@yahoo.fr


text:
Ibintu by’ingenzi umubyeyi yakorera umwana w’amezi 12-15
Muri iki gihe umwana aba aboneka nk’umuntu uhuze cyane. Igihe cye kinini akimara arimo akora ibintu binyuranye, cyane cyane agerageza kwigana ibyo abona abakuru bakora. Niho yubaka amazu, afata ikaramu akandika, ayora amabuye, n’ibindi binyuranye akora bitewe naho akuriye n’ibimuzengurutse.
Iki nicyo igihe cy’ingenzi mu mikurire y’umwana mu bwenge.
Ku mezi 14, niho ahanini umwana atangira kugaragariza byeruye ko atifuza kuba wenyine. Niho ujya kugenda akagutangira cyangwa akarira, ni naho atega amaboko ngo umuterure. Gusa gutega amaboko bitangira ku mezi hagati ya 9 na 10 ariko ho ayatega ari uko umweretse ko ushaka kumuterura. Iyo rero agize 14 ho aribwiriza bitewe nuko abikeneye.
Muri iki gihe kandi niho agaragariza amarangamutima, kuko niho uzabona ko ababazwa nuko undi muntu ari kurira ndetse nawe akaba yarira. Iki ni ikimenyetso cyuko yatangiye kumenya ibibera ku isi ndetse ari kugira uruhare mu mibanire n’abantu.
Ibyo gukora ngo umufashe mu mikurire myiza
Muri iki gihe umwana aba akeneye kuyoborwa mu byo akora byose no gufashwa.
- • Ereka umwana wawe urukundo n’impuhwe ; kumusoma, kumuhobera no kumupfumbata bimwereka ko umukunze kandi umwitayeho. Si buri gihe nawe azakora ibyo ukoze kuko aracyari kwiga. Ariko buhoro buhoro nirwo rugendo.
- • Mumenyereze unamwigishe udukino tunyuranye. Muri iki gihe ubwonko bwe buba bufata vuba niyo mpamvu ugomba kumufasha kubukoresha no kubukangura. Gusa wirinde imikino irimo impanuka, kuko nubwo muri kumwe ariko nuba utanahari azakina wenyine. Imikino myiza ni imufungura ubwenge harimo guteranya ibintu, kubaka ukongera ugasenya, gukinga no gukingura, n’indi mikino inyuranye.
- • Muganirize. Buri munsi umwigishe ikintu gishya. Igice cy’umubiri, igikinisho, igikoresho cyo mu rugo nk’ikiyiko, isahani, ukuboko, ikaramu, mbese bimwe bitazamugora kuvuga. Gutyo gutyo. Ndetse umwereke ko hari intebe nini, ntoya, itukura…
- • Wibuke kandi ko umwana ari kukwigiraho byinshi. Mufashe rero usubiramo nawe amagambo ari kugerageza kuvuga. Niba avuze “mama” nawe ugire uti “mama”. Ibi bimwongerera ingufu mu gushaka no kuvuga andi magambo.
- • Musomere igitabo. Hari ibitabo bibamo udukuru tw’abana ndetse habamo n’ibishushanyo. Ibi bimufasha kongera imitekerereze ye no kubasha kwibuka. Nubwo atabasha kuvuga neza ariko arumva. Uko umusomera inkuru niko akomeza kumenyera kuvuga no gutega amatwi. Hamwe n’ibyo kandi jya umuririmbira uturirimbo unamubwire utuntu tunyuranye two gufata mu mutwe. Gusa aha uzurikane ko ugomba gukoresha ururimi uzi neza kandi rukoreshwa cyane ahamuzengurutse.
- • Mumenyereze gukoresha ikiyiko, kunywera ku gikombe, kwijyana kuri pot kwituma, gukuramo ingofero no kongera kuyambara, ibi byose bifasha imikorere y’imikaya ndetse n’ubwonko.
- • Mushishikarize kugenda. Ibi ushobora kubikora umugurira inkweto zivuga iyo ukandagiye, kujya imbere ye ukamurembuza, no kumushyirira ikintu akunda imbere ye ukagenda ucyimura. Ikikubwirako ananiwe nuko azahita akambakamba cyangwa akarira.
Ibyo ni bimwe mu bintu by’ingenzi umubyeyi yari akwiye kujya afasha umwana we uri mu kigero kiri hagati y’amezi 12 na 15
Byatanzwe na Phn Biramahire Francois


text:
Nta handi wakura kurindwa no gutabarwa uretse ku Mana yo mu ijuru
Abiringiye uwiteka bameze nk’umusozi wa siyoni utabasha kunyeganyezwa, ahubwo uhora uhamye iteka, nk’uko imisozi igose I Yerusalemu niko Uwiteka agose abantu be, uhereye none ukageza iteka ryose ( Zaburi 125:1-2)
Aya ni amwe mu magambo agaragara mu ndirimbo bibiriya yise iz’ amazamuka muri iriya zaburi , akaba ari amwe kandi adukomeza akadusubizamo ibyiringiro cyane cyane iyo tugoswe n’ibikomeye, twumva nta wo kudutabara, tubona byaducikiyeho, twakubise hirwa no hino bikanga, dukwiye kuyasobanukirwa birenze ho, ndetse tugasubiza n’amaso inyuma tukibukako abaye Atari Uwiteka wari mu ruhande rwacu, abyo byose byari biduhagurukiye byari kuduhitana,abari baduhagurukiye bari kutumira bunguri tukiri bazima, amazi aba yaraturengeye rwose n’isuri iba yaratembye ku bugingo bwacu ( Zaburi 124: 1-4) .
Umunsi umwe ubwo umwami w’Abasiriya yarwanaga n’ Abisirayeli yigiriye inama yo kujya gufata Elisa umuhanuzi wajyaga Yerekwa imigambi Abasiliya bacuraga, maze akayibwira umwami wa Isilayeli, umugaragu we abonye ingabo zoherejwe kubafata agira ubwoba bwinshi cyane atabaza Elisa ati “Turagira gute ko bicitse” ?, Maze Elisa kuko yarimo umwuka w’Imana no guhishurirwa aramubwira ati “Witinya kuko abo turi kumwe ari benshi kuruta abarikumwe nabo” Nuko Erisa amusengera Imana iramuhumura abona umusozi wuzuye amafarashi n’amagare by’umuriro bigose Elisa ( 2 abami 6:15-17).
Kuko Imana yari izi neza ko umuhanuzi Elisa ari umukiranutsi wayo, ntakabuza yagombaga kumva gusenga kwe cyane ko icyo natwe ihora idusaba ari ugukiranuka gusa kuko ari rwo rusika rwonyine rujya rudutandukanya nayo rugatuma itatwigaragariza ( yesaya 59:1), kandi ni nayo mpamvu yemeye gutanga ingabo nyinshi cyane zo kumurinda. Imana ni umubyeyi wacu kandi iradukunda kandi ifite ubutware n’ubushobozi burusha ubw’abakomeye bose bo ku isi no mu ijuru, ntahandi gutabarwa kwacu kwabonerwa uretse kuri yo.
Imana yacu niyo yatabaye Daniyeli mu rwobo rw’intare, ubwo abanzi be ibwiraga ko birangiye maze azifunga iminwa ntizibashe kumurya (Daniyeli 6) niyo yatabaye ba Saduraka na Meshaki na abedenego ubwo bashyirwaga mu itanura ryaka uumuriro ( Daniyeli 3:19), Ese iyo mana wayihanya nande? Yikoreze imitwaro yawe niyo yita ku batagira shinge na rugero, ni nayo kandi yarinze Yosefu ubwo abavandimwe be bamugiriraga ishyari bagashaka kumwica ( itangiriro 37:23-24).
Turetse n’ibyo muri bibiriya hari abavandimwe bawe n’inshuti wumvise cyangwa se uzi Imana yagiye irindisha imbaraga zikomeye,yewe nawe ubwawe hari byinshi wibuka yagutabayemo, None nimpamvu ki utangiye kuyifata nk’Imana idashoboye, ni mbaraga ki zigutera kwishingikiriza ku bakomeye ukumva ko ari bo bazagukiza ibikomeye biri imbere yawe? Abandi biringiye abahanuzi ngo bazajya bababwira uko babyitwaramo ? Impigi n’amasaro by’abapfumu byasimbuye Imana yawe nibyo wizereramo kuri ubu!!! Muvandimwe Inama iruta izindi ni uko wakwisubiraho ukongera ukagira ukwizera nk’ukwambere, isuzume urebe Impamvu nyamukuru yaguteje uko kwizera guke maze wihane ugarukire Imana, uyisubize icyubahiro cyayo muri wowe, wimure ibyo wayisimbuye maze urebe kugira neza kwayo.


text:
Gicumbi – Gusinyana imihigo n’abakuru b’imidugudu ngo bibafasha gukorera ku ntego
Umunyamabanga nshingwabikorwa w’umurenge arimo asinyana n’umuybozi w’umudugudu Guhiga umihigo imbere y’inzego z’ubuyobozi ngo bifasha abayihize gukorera ku ntego no guhigura ibyo More...
Gicumbi – Bibohoye urwango abanyapolitike bo kuri leta ya Habyarimana yababibyemo
Sitade ya Byumba yari yuzuye abaturage baje kwizihiza ibirori Ubwo hizihizwaga isabukuru y’imyaka 20 u Rwanda rumaze rwibohoye abanyagicumbi bavuga ko bibohoye u rwango bari barabibwemo na leta y’uwahoze More...
Gicumbi – Guverineri Bosenibamwe yasabye abarembetsi barahariye imbere y’abayobozi gucika ku biyobyabwenge
Guverineri bosenibamwe ari kumwe n’abandi bayobozi b’ibinzego zitandukanye Abaremebtsi 106 barekuwe basinya inyandiko ko batazongera kwishora mubikorwa byo gucuruza ibiyobyabwenge basabwe na Guverineri More...
Gicumbi – Imiyoborere myiza yatumye amenya kuvuga igifaransa
Mukarunyange Antoinette ubu abasha kuvuga igifaransa Imiyoborere myiza iri mu bintu bifasha abaturage kugera ku iterambere ndetse bamwe rikabafasha kugira ubumenyi, umwe mu bageze mu zabukuru wo mu karere ka Gicumbi More...
Gicumbi – Mu kwezi kwahariwe imiyoberere myiza abaturage bahawe umwanya wo gukemurirwa ibibazo
Akarere ka Gicumbi kamurikiye abaturage bako ibibakorerwa mu rwego rwo kubegereza ubuyozi no kubafasha kugira uruhare mu bibakorerwa kugirango akarere karusheho gutera imbere ndetse bahabwe n’umwanya wo gukemurirwa More...
Kunywa ibiyobyabwenge ndetse n’ubujura buciye icyuho nibyo byaha byiganje mu karere ka Gicumbi
Mu nama y’umutekano yaguye yabereye mu karere ka Gicumbi hagaragaye ko ibyaha byo kunywa kanyanga n’ubujura buciye icyuho aribyo biza ku isonga muri aka karere. Kuri uyu 10/06/2013 inama y’umutekano More...
Gicumbi : Barasabwa kwitabira amatora kuko ari ipfundo rihuza umuyobozi n’ uyoborwa
Uwari uhagarariye komisiyo y’igihugu y’amatora  Uruhare rw’ abaturage mu miyoborere yabo ni yo nkingi itajegajega ibafasha kugera ku iterambere rirambye. Amatora ni ipfundo rihuza umuyobozi More...
Gahunda ya Twibature yatumye akarere ka Gicumbi kegukana igikombe cyo kurwanya isuri ku rwego rw’igihugu
Twibature ni Gahunda akarere ka Gicumbi gakoresha muri gahunda yo kurwanya isuri aho iyo gahunda yafashije akarere kwegukana umwanya wa mbere ku rwego rw’igihugu maze bagahabwa igikombe kuko begukanye umwanya More...
Abakozi b’akarere ka Gicumbi barakangurirwa kumenya gutanga serivise nzinza no kwakira ababagana
Abakozi bitabiriye amahugurwa Kuri uyu wa 4/12/2012 mu karere ka Gicumbi habereye inama yari igamije gukangurira  abantu bose bafite mu nshingano cyangwa mu kazi kwakira ababagana no kubaha serivisi inoze. Basuzumiye More...
Rwanda : Akarereka Gicumbi kiyemeje gukura abaturage mu bukene bukabije
Mvuyekure Alexandre umuyobozi w’akerere ka Gicumbi Mu rwego rwo kuzamura imibereho myiza y’abaturage ubuyobozi bw’akarere ka Gicumbi bwiyemeje gukoresha imbaraga zose kugirango bakure abaturage More...


text:
Reba Video
Igitsina
UYU MUSOMYI NGO BLOG IGITUBA YAMUGIRIYE AKAMARO CYANEEE!
Anonymous has left a new comment on your post "AMOKO Y'IBITUBA":
Ni uko sha. Izi information zingezeho amazi yararenze inkombe. Ubuse ko mfite imyaka 40 n' ubwo ntari virgin bwose ariko ndi umuswa. Murabona hari icyo ngitangira? Nari narabuze impamvu abanyamerika ari abasweranyi bo mu rwego rwo hejuru. Bakura izi informaton zose bazifite.
Hari umusaza wigeze kuntuka ngo urakarya injuma ya nyoko sinarabukwa. None mbisobanukiwe hashize imyaka 20 yarigendeye. Umuco wacu waduhishe byinshi kandi byinshi biracyatwihishe. Ntangazwa ni uko bimwe mbisoma mu bitabo byanditswe n'abazungu. Intiti zacu zikora iki? Mugumye mwandike mutujijure. Ba Shakespeare na Voltaire nta PhD cg Master bari bafite.
Posted by Anonymous to IGITUBA at November 17, 2007 5:12 PM
Ni uko sha. Izi information zingezeho amazi yararenze inkombe. Ubuse ko mfite imyaka 40 n' ubwo ntari virgin bwose ariko ndi umuswa. Murabona hari icyo ngitangira? Nari narabuze impamvu abanyamerika ari abasweranyi bo mu rwego rwo hejuru. Bakura izi informaton zose bazifite.
Hari umusaza wigeze kuntuka ngo urakarya injuma ya nyoko sinarabukwa. None mbisobanukiwe hashize imyaka 20 yarigendeye. Umuco wacu waduhishe byinshi kandi byinshi biracyatwihishe. Ntangazwa ni uko bimwe mbisoma mu bitabo byanditswe n'abazungu. Intiti zacu zikora iki? Mugumye mwandike mutujijure. Ba Shakespeare na Voltaire nta PhD cg Master bari bafite.
Posted by Anonymous to IGITUBA at November 17, 2007 5:12 PM
at 8:09 AM
Labels: akamaro, blog igituba
Subscribe to: Post Comments (Atom)


text:
Dukunde guterana kwera!
Kandi ndababwira yuko ababiri muri mwe nibahuza umutima mu isi wo kugira icyo basaba cyose, bazagikorerwa na Data wo mu ijuru. Kuko aho ababiri cyangwa batatu bateraniye mu izina ryanjye, nanjye mba ndi hagati yabo. (Matayo 18 :19-20)
Igihe Yesu yigisha abigishwa be gusenga mu magambo yose yagiye akoreshwa ni Data wa twese……, uduhe none ibyo kurya byacu by’uyu munsi, uduharire imyenda yacu, nk’uko natwe twahariye abarimo imyenda yacu yacu, ntuduhane mu biwoshya ahubwo udukize umubi……(Matayo 6 :9-13)
Hari igihe umuntu yirengiza kuba hamwe n’abandi ndetse no gusengana nabo cyangwe kugira aho umuntu abarizwa ariko usomye amagambo yose yose Yesu yagarutseho mu mirongo twabonye haruguru ndetse n’indi itanditse yagiye yerekana umugisha wose mu bumwe bw’abantu yewe na ririrya sengesho rigenda rigaragaza ibintu byose mu bwinshi bw’abantu kuburyo nta muntu n’umwe ukwiye kwirengagiza ko guteranira hamwe n’abandi, gusenga wenyine si bibi ariko kandi ni ngombwa kumenya ko guteranira hamwe ari byiza kandi bifite inyungu kuko kenshi muri benshi bivuze ko haba hari impano nyinshi zifatanirije hamwe kubaka buri wese wateranye.
Iyo usomye ririya sengesho uhita ubona umuntu atarisenga wenyine ahubwo ari isengesho rya rusange n’ibisabwa muri ryo bigaragara ko ari abantu benshi babisaba.
Iyo wirengije kubana n’abandi bakristo, hari intambwe udashobora gutera kuko umuntu ntashobora kwihaza, ikindi ni uko na Yesu ubwe yabihaye agaciro ndetse akarenzaho ko azaba ahateraniye ababiri cyangwa batatu. Umwanditsi wandikiye Abaheburayo yagize ati Nuko benedata, mwirinde hatagira uwo muri mwe ugira umutima mubi utizera , umutera kwimura Imana ihoraho, ahubwo muhugurane iminsi yose bikitwa uyu munsi, hatagira uwo muri mwe unangirwa umutima n’ibihendo by’ibyaha. (Abaheburayo 3 : 12-13)
Noneho harageze ngo wibaze niba ujya uboneka mu materaniro y’abera cyangwa niba wumva ntacyo bikubwiye ariko dufatanye kumva na Yesu yabiciye amarenga akagira ati aho ababiri cyangwa abatatu bateraniye niba rero utabikora wibuke ko uko iminsi irushaho kutwegera dukwiye kurushaho guterana kwera, kubana n’abandi ni iby’igiciro dukwiye kubyubaha kandi tukabikora kugira ngo tugabane imigisha na benedata.
Murakoze,
Imana ibahe umugisha !


text:
Abagize inzego z’urubyiruko bahize kuzamura urubyiruko rufite intege nke
Intore z’abagize inzego z’urubyiruko zitangaza ko mu mihigo zihaye harimo gufasha urubyiruko rufite intege nke kugira ngo narwo ruzamuke ruve mu bukene bityo imbaraga zarwo ruzikoreshe, rwubaka u More...
Burera: Nubwo baje ku mwanya wa 20 mu mihigo ngo ibikorwa bahize byose babigezeho
Nyuma y’uko akarere ka Burera kabaye aka 20 mu mihogo y’umwaka wa 2013-2014 kandi ubusanzwe katarajyaga kabura mu turere 10 twa mbere, ubuyobozi bw’ako karere buvuga ko bwafashe ingamba kuburyo More...
Burera: Hangijwe ibiyobyabwenge bifite agaciro ka miliyoni 32 z’amafaranga y’u Rwanda
Abaturage bo mu karere ka Burera bafatanyije n’ubuyobozi bw’ako karere ndetse n’inzego zishinzwe kubungabunga umutekano, ku wa gatau tariki ya 19/09/2014, bamennye ibiyobyabwenge birimo kanyanga, More...
Burera: Umukwabu wo gufata Abarembetsi umaze guta muri yombi abagera kuri 422
Ubuyobozi bw’akarere ka Burera butangaza ko umukwabu bumaze iminsi bukora wo gufata abantu bacuruza ikiyobyabwenge cya kanyanga, bazwi ku izina ry’Abarembetsi, umaze gufata abagera kuri 422. Ubu buyobozi More...
Burera: Barasabwa kwitandukanya n’ikibi banatanga amakuru yafasha gutahura umwanzi
Umuyobozi w’akarere ka Burera, Sembagare Samuel Umuyobozi w’akarere ka Burera, Sembagare Samuel, arashishikariza abaturage bo muri ako karere kwitabira umurimo, bakitandukanye n’ikibi icyo aricyo More...
Burera: Urubyiruko rurasabwa gukunda igihugu rurwanya icyagarura Jenoside
Urubyiruko rwo mu karere ka Burera rurasabwa gukoresha ingufu zarwo mu gukunda u Rwanda baharanira kurushaho kurwubaka kandi barwanya icyo ri cyo cyose cyatuma Jenoside yongera kubaho mu Rwanda. Depite Semasaka More...
Burera: Abaturage bemeza kanyanga gucika burundu kwa kanyanga muri ako karere bigikomeye
Abaturage batandukanye bo mu karere ka Burera bavuga ko guca burundu ikiyobyabwenge cya kanyanga muri ako karere bidashoboka ngo kuko baturanye na Uganda aho ikorerwa kandi bakajya kuyigurayo biboroheye. Â Abo More...
Burera: Ubuyobozi bw’akarere burasabwa kujya buhemba abakoze neza atari mu mihigo gusa
Guverineri w’intara y’amajyaruguru, Bosenibamwe Aimé, asaba ubuyobozi bw’akarere ka Burera kujya buhemba abantu bo muri ako karere baba barakoze ibintu by’indashyikirwa mu kwimakaza More...
Burera: Abaturage barakomeza gushishikarizwa kurara irondo
Ubuyobozi bw’akarere ka Burera burakomeza gukangurira abaturage bo muri ako karere kwitabira kurara amarondo kugira ngo bakomeze gufatanya n’inzego zishinzwe umutekano kuwubungabunga. Mu nama y’umuteka More...
Burera: Barasabwa kuzitabira amatora y’abadepite bazi ko bari kwikorera
Abaturage bo mu karere ka Burera barasabwa kwitabira amatora y’abadepite ateganyijwe mu kwezi kwa 09/2013, bakayakora mu mucyo, bihitira mo ababahagararira mu nzego z’ubuyobozi bw’igihugu kuko More...


text:
Abafilipi 4:4 "Mujye mwishimira mu Mwami wacu iminsi yose. Yewe, nongeye kubivuga nti"Mwishime!"
Maze iminsi nsoma igitabo cyitwa "Every day a friday" cyanditswe na Joel Osteen. Cyongeye kunkangura amaso ku buzima bwishima mu Mwami Yesu.
Nifashishije kino cyanditswe, nifuje kukubwira ibi bintu 4 ugomba kumenya ku bijyanye no kwishimira Umwami.
1. Kwishimira mu Mwami Yesu ntaho bihuriye no kuba cyangwa kutaba mu bigeragezo. N’ubwo ibigeragezo birwanya ibyishimo by’umukristo ntabwo bibikuraho. Muri Habakuki haravuga ngo "Naho umutini utatoha (...) nta kabuza ko nishimana Uwiteka". Paholo ati "Ni cyo gituma ku bwa Kristo nzishimira intege nke zanjye no guhemurwa, nzishimira n’imibabaro no kurenganywa n’ibyago" (1 Korint 12:10);
2. Kwishimira Imana ntaho bihuriye n’uko umuntu yaramutse. Niba ubuzwa ibyishimo byo mu Mwami n’uko waramutse, uracyari hasi cyane mu buzima bwawe bwa gikristo. Ikibabaje turacyatunze abantu babyuka bakunze Imana cg bayivuyeho bitewe n’ibihe banyuramo.
3. Kwishimira mu Mwami Yesu bisaba umuntu kurenga ibibazo n’ibigeragezo ahura nabyo. Koko ibibazo birahungabanya ariko abamenye Imana barenga ibyo bahura nabyo.
4. Kwishimira mu Mwami Yesu ni wewe bigirira inyungu. Umunsi umwe wishimye urakurutira 1000 y’akababaro.
Nkwibutse ko kwishima cg kutishima ari amahitamo ukora. Hitamokwishima buri munsi kd ubigire intego!
Mugire ijoro ryiza mwese!


text:
• Karuranga Jean Chrysostome yakatiwe urwo gupfa mu mwaka 1991 ararusimbuka
• Mu mwaka 1994 ubwo mu Rwanda habaga Jenoside yakorewe Abatutsi umuryango we (abana be barindwi na nyina ubabyara barishwe).
• Nyuma yo guca mu nzira y’inzitane ubu ni umucuruzi ukomeye ufatiye runini Akarere ka Ngoma ndetse n’ahandi afite ibikorwa.
• Nyuma ya Jenoside yakorewe Abatutsi yarongeye arisuganya afite umuryango
Karuranga Jean Chrysostome yavutse mu mwaka 1955, avukira Bisenga mu karere ka Ngoma. Amashuri abanza yayatangiriye ku kigo cy’amashuri abanza cya Kibaya mu mwaka 1961 ariko aza kuyacikishiriza kubera inkoni yakubitwaga n’abana bagenzi be bamuziza ko ari Umututsi.
Umubyeyi wa Karuranga, mu buryo bwo gufasha umuhunguwe kwiga, yamujyanye kuri umwe mu bavandimwe be wari umwarimu ngo ajye amufasha kwiga kuko abana bagenzi be bari bagiye kumwicisha inkoni .
Mu mwaka 1961, Se wa Karuranga yarishwe. Nk’uko yabitangarije Imvaho Nshya Se yishwe ubwo yari yaraje mu biruhuko avuye ku muvandimwe we wamufashaga kwiga. Ubwo se yicwaga nawe baje kumufata bagiye ku mwica ariko kubw’amahirwe aza kubigobotora arabacika.
Umubyeyi wa Karuranga (Se) amaze kwicwa nibwo we na nyina n’abandi bavandimwe bafashe urugendo barahunga bagenda ijoro ryose bujya gucya bageze i Rwinkwavu. Inka zabo zose bazita Kibaya aho Se yari umutware.
Se wabo wa Karuranga wari warahawe Karuranga ngo amufashe kwiga nawe yaje gufungwa ariko aza kurekurwa ahita ajya kubashaka aho bari bahungiye i Rwinkwavu , yasabye nyina wa Karuranga ko yamumuha akamuhungisha nawe aramumuha.
Nk’uko Karuranga yakomeje abitangariza Imvaho Nshya ngo nibwo bahise bakomeza urugendo bagana muri Uganda. Bavuye i Rwinkwavu mu ijoro bagera i Nyagatare mu rukerera bambuka umuvumba bagera Rwempasha bambukira Kizinga bakomeza bagana Mbarara.
Abagabo bakuze bari kumwe ngo banze ko abana bato bajyanwa mu mashyamba ya Nakivale, Cyangware ndetse na Gahunge ahubwo bafata umwanzuro wo kujya mu Kibinge cya Masaka kugirango bajye babona uko bajya guhingira Abagande babone ibyo bagaburira abana.
Ubwo bari bageze muri Masaka ubuzima bwarakomeje ndetse ababyeyi bakazajya bahingira umuzungu wari ufite imirima y’icyayi bakabona icyo kurya . Kubera ko ubuzima muri ako gace bwari bugoye, Karuranga yaje kuva muri Uganda ajya muri Tanzaniya mu gace ka Kimuri ajyanwe n’umugabo witwaga Ntagozera wari ushinzwe umuryango mugari.
Ubu buzima bwose Karuranga yabubagamo nyina yarasigaye mu Rwanda ndetse abaturanyi b’iwabo baza gusura bene wabo mu Kimuri muri Tanzaniya bakababwira ko umubyeyi we ameze neza ndetse ko nabashiki be bamaze gushaka.
Ubwo umwe mu baturanyi b’Umubyeyi we yazaga muri Tanzaniya mu mwaka w’1973, Karuranga yandikiye nyina amubwir ako ariho kandi ameze neza ariko amubwira ko akomeje gushaka ubuzima ndetse akaba agiye gukomeza gushakira ubuzima Nairobi muri Kenya kuko hariyo Abanyarwanda bene wabo.
Nyina akibona urupapuro rw’umuhungu we “Karuranga” ngo yahise yiruka mu bakwe be bari batuye i Kigali abasaba ko bamufasha umwana we akagaruka mu Rwanda. Ubwo Karuranga yari yibereye Kimuri abona bamwikubiseho basaba uwamureraga ko yajya gusuhuza nyina nyuma akagaruka.
Karuranga akigera mu Rwanda umucekuru yasabye abakwe be ko atasubira mu mahanga ahubwo ko yakomeza kuba mu Rwanda bagakomeza bagafashanya. Mu mwaka wa 1975 umubyeyi we wari usigaye nawe yaje kwitaba Imana.
Mu mwaka wa 1976, Karuranga yaje gushaka umugore , umwana we wa mbere yavutse mu mwaka 1976. Nk’uko yakomeje abivuga yakomeje gucuruza ndetse arakomera agura imodoka akazajya ajya kurangura muri Tanzaniya.
Avuga ko yari yarimwe Passport yashaka kujya kurangura muri Tanzaniya akanyura inzira y’amazi. Ibyago yaje guhura nabyo! Mu mwaka wa 1979 yaje gufatirwa muri Tanzaniya afungirwa Bukoba nyuma ashyirwa mu bagomba guherekeza imodoka za Tanzaniya zijyanye ibikoresho by’abasirikare muri Uganda mu ntambara Tanzaniya yarwanaga na Uganda.
Imodoka Karuranga yagombaga guherekeza yajyaga ahitwa Mitiyana. Igikorwa cyo guherekeza izo modoka ngo cyakorwaga wambaye imyenda ya gisirikare ndetse ufite n’imbunda.
Iyo bagezaga ibyo bajyanye aho abasirikare ba Tanzaniya bari , barapakururaga , bakajya mu gace ka Rukaya bakarindana bagasubira muri Tanzaniya. Nk’uko yakomeje abitangariza Imvaho Nshya ubwo yari ategereje abandi ngo basubirane muri Tanzaniya, abacuruzi b’abanyarwanda baramufotoye yambaye imyambaro ya gisirikare bayizana mu biro bishinzwe iperereza mu Rwanda.
Ubwo yari yaragarutse mu Rwanda yarasubiye mu mirimo ye y’ubucuruzi, umuyobozi ushinzwe iperereza muri icyo gihe yaramuhamagaye amwereka ifoto ye amubaza niba azi umuntu uri ku ifoto, Karuranga avuga ko atamuzi. Ushinzwe Iperereza yamubwiye ko ari we, Karuranga arahakana ati “ Ntabwo ari jyewe Abanyarwanda bose barasa kandi baruzuye mu mahanga.”
Nyuma yo kubazwa n’ushinzwe Iperereza, Karuranga yafungwaga uko bwije n’uko bukeye, agakubitwa agakorerwa n’iyica rubozo
Guhera ubwo Karuranga yatangiye gufungwa bya buri gihe, uwari Perezida Habyarimana yagira ahantu ashaka kujya bakamufata bakamufunga, iminsi ibiri mbere yamara kugenda iminsi ibiri ishize bakamurekura. Karuranga yakomeje kubaho muri ubwo buzima kugeza mu kwezi ku Ugushyingo 1990 ubwo yafatwaga agafungwa.
Yakomeje abarira Imvaho Nshya ko hari bamwe mu bantu bafashwe babita ibyitso bakamutanga agafatwa agaafungwa yaburanishwa agakatirwa urwo gupfa. Nk’uko tubikesha Imvaho nomero 877 yo kuri tariki ya 14-20 Mutarama 1991, Karuranga yaregwaga gushinga agatsiko k’abantu bagomba gufatanya n’Inkotanyi mu gufata ubutegetsi, akabigisha imbunda,iterabwoba ndetse no gukora forode “ Ubucuruzi butemewe.”
Yagize ati “ Narakatiwe urwo gupfa sijye warotaga bwije. Bwariraga nkasaba Imana ngo budacya najya kubona nkabona burakeye. Bakubita urugi rwaho nari mfungiye muri 1930 nti noneho akanjye kararangiye.”
Ubwo Ingabo za FPR Inkotanyi zatangizaga urugamba rwo kubohoza igihugu,ngo zarashe Abasirikare ba Habyarimana baracanganyikirwa ndetse zifata n’abasirikare babo benshi.
FPR Inkotanyi yakomeje kubaburanira ibasaba ko bafungurwa ndetse n’imiryango mpuzamahanga nyuma baje kumvikana ko abasirikare ba Habyarimana Ingabo za FPR zafashe zibarekura naho Leta ya Habyarimana igafungura abantu bari bafunze bitwa ibyitso by’Inkotanyi.
Nk’uko Karuranga yakomeje abitangariza Imvaho Nshya ngo abari abasirikare bagombaga gusubira mu gisirikare naho abari abaturage bagasubira mu ngo zabo. Karuranga nawe yasubiye iwe Bisenga.
Akigera iwe nyuma y’icyumweru kimwe gusa bari baje kumurasa kubw’amahirwe ntibamubona ahubwo barasa umushoferi we n’abandi bantu bari kumwe. Kuva uwo munsi ngo yatangiye gushaka uburyo yahunga kuko ubuzima bwe bwari bukomeje gusumbirizwa, araswa kenshi, akubitwa n’ibindi. Mbere yo guhunga yabanje kugurisha imodoka ye ya Toyata Hilux amafaranga ibihumbi 150 y’u Rwanda.
Mu mwaka 1992 nibwo yafashe inzira arahunga anyura muri Tanzaniya anyura mu ishami rya FPR Inkotanyi ryari Ngara abamenyesha ko yabacitse ndetse akomeza inzira ajya Dar es Salaam ashaka Passport akomeza urugendo ajya muri Kenya, akomeza Kampala na Mbarara, aba yinjiye mu ngabo za FPR Inkotanyi gutyo afatanya n’abandi urugamba rwo kubohoza igihugu.
Karuranga yabwiye Imvaho Nshya ko ubwo bari ku mu Mulindi, abahungu be bazaga kumusura bavuye Bisenga muri Ngoma aho yari yarabasize uko ari batandatu n’umukobwa umwe na nyina ubabyara. Yakomeje gufatanya n’abandi intambara yo kubohora u Rwanda kugeza mu mwaka 1994. Nyuma ya Jenoside yakorewe Abatutsi, Karuranga yasubiye Bisenga aho umuryango we wari warasigaye asanga abantu 10 bose babaga mu rugo iwe barishwe.
Abana be barindwi na nyina bose babiciye ku cyahoze ari Komini Kabarondo. Ku itariki 30 Mata 1994 nibwo Karuranga yasubiye aho yari yarasize umuryango we asanze baramaze kwicwa asubira i Kibungo atangira ubuzima bushya.
Uyu mugabo avuga ko yafashe akanya akitekerezaho agafata umwanzuro wo kongera gutangira ubuzima bushya. Yashatse undi mugore nyuma y’aho umuryango we bawutsembeye, akomeza ubucuruzi nk’uko yabikoraga mbere.
Ubu Karuranga ni umucuruzi ukomeye ukwirakwiza inzoga za Bralirwa ndetse akaba anafite uruhushya rwo gutumiza inzoga mu mahanga. Afite iduka rikomeye yageneye umugore buri mwana we afite inzu, afite depot zifatika 30 akaba ananyuzamo agahinga ndetse aranoroye.
Atanga imirimo ku bantu batandukanye, muri buri depot ye hari abakozi babiri ahemba, abashoferi batwara imodoka ze kandi bose bakaba batunze imiryango yabo.
Karuranga avuga ko yahuye n’ibibazo bikomeye kandi ko mu Rwanda hari benshi bahuye n’ibyo yahuye nabyo ariko nyuma y’ibigeragezo ngo ubuzima burakomeza.
Yagize ati “ “Buri muntu wese wacitse ku icumu agomba kumenya ko ubuzima bugikomeza, ntabwo wavuga ngo nararokotse nagize ibibazo ibi n’ibi ibyange birarangiye. Ubuzima bw’umuntu buhagarara iyo umuntu atagihumeka, mu gihe umuntu agihumeka akeneye kurya no kunywa tugomba gukora . Intwaro ya mbere ni umurimo kuko iyo umuntu ahaze atekereza neza yaba ashonje agatekereza nabi.”
Kubana n’abantu neza kwirinda guhemuka ngo niwo muti w’ubutindi
Karuranga avuga ko yagiriwe nabi kenshi ariko adashobora kwitura inabi umuntu wayimugiriye.
Yagize ati “ Ndashimira FPR Inkotanyi yanyigishije kutihorera. Nsaba Imana ngo umuntu nangirira nabi sinihorere. Iyo angiriye nabi Imana ikindinze ntacyo antwara , iyo ntagize nabi ngenda ntacyo nikanga byose bikamfasha kwiteza imbere. Umuntu angiriye nabi nkihorera abana banjye Imana yanshumbushije naba mbateze umutego wo kugirirwa nabi. Nkora uko nshoboye ngo abana banjye Imana yampaye bebeho neza, abaturanyi banjye babeho neza kandi mu mahoro. ”
EFAnwmeMGxvZYaUH 19 January
OrpmXb ikibtmfdsdrz, [url=http://nopxhgmowiji.com/]nopxhgmowiji[/url], [link=http://xmytstzklfko.com/]xmytstzklfko[/link], http://roeuyydsnmxf.com/
kwdyeavtzfg 11 January
PlUCyC bgswdzuzflgh, [url=http://usqyxqqljoie.com/]usqyxqqljoie[/url], [link=http://fflhrofhajoj.com/]fflhrofhajoj[/link], http://ixgakrllylbz.com/
Barnypok 7 January
U Rwanda rwasuwe n’Umwami Mohammed VI wa Morocco. Mohammed VI wavutse ku wa 21 Kanama 1963 i Rabbat muri Morocco, asuye u Rwanda nyuma y’uko Perezida Paul Kagame na we aherutse gusura kiriya (...)
Dusingizimana Eric Umunyarwanda wa mbere wanditswe mu gitabo cy’abaciye uduhigo "Guiness World Record" yaganiriye n’Imvaho Nshya ku buzima bwe bwa mbere na nyuma yo gukora amateka yo kumara (...)
Ku ya 25 Gicurasi 1963, abakuru b’ibihugu bya Afurika bashinze Umuryango w’Ubumwe bwa Afurika (OAU/OUA) ari nawo waje guhinduka AU ku ya 26 Gicurasi 2001. Kuri iyi itariki hizihizwa umunsi ibihugu (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
ven.
01
juin
2012
ISOMO RYA MBERE
Intangiriro y’ibaruwa ya kabiri Mutagatifu Pawulo Intumwa yandikiye Timote
(2Tim 1, 1-3.6-12)
1Jyewe Pawulo, intumwa ya Kristu Yezu ku bushake bw’Imana, kugira ngo namamaze isezerano ry’ubugingo duherwa muri Kristu Yezu, 2kuri Timote umwana wanjye nkunda cyane: nkwifurije ineza n’imbabazi n’amahoro biva ku Mana Data, no kuri Kristu Yezu Umwami wacu. 3Mpora nshimira Imana nkorera n’umutima ukeye nk’uko abasokuruza banjye babigenjeje, kandi simpwema kuyambaza ijoro n’amanywa nkuzirikana. 6Ni cyo gituma ngusabye kwivugururamo ingabire Imana yagushyizemo, igihe nkuramburiyeho ibiganza.
7Koko rero, Imana ntiyaduhaye umutima wuje ubwoba, ahubwo yaduhaye umutima wuje imbaraga, urukundo no kwitsinda. 8Ntuzagire rero isoni zo kubera Umwami wacu umuhamya, cyangwa se ngo ugire isoni kubera jyewe ufunzwe ari We nzira, ahubwo ujye ufatanya nanjye kuruhira Inkuru Nziza ushyigikiwe n’imbaraga z’Imana, 9Yo yadukijije, ikaduhamagarira kuba intungane, itabitewe n’ibikorwa byacu, ahubwo ibitewe n’umugambi wayo bwite kimwe n’ineza yayo, ya yindi twaherewe muri Kristu Yezu mbere y’ibihe byose, 10none ubu ngubu ikaba yarerekaniwe mu Ukwigaragaza k’Umukiza wacu Kristu Yezu watsinze urupfu, maze agatangaza ubugingo n’ukutazapfa abigirishije Inkuru Nziza, 11ari na yo jyewe natorewe ngo mbe umwogeza, intumwa n’umwigisha wayo. 12Ni na yo mpamvu ituma mbabara bene aka kageni; ariko nta soni binteye. Koko rero nzi Uwo nemeye, kandi sinshidikanya ko ashoboye kurinda ibyo yanshinze kugeza kuri wa Munsi w’ukuza kwe.
ZABURI (Zab 123 (122), 1-2a, 2bc)
Inyik/ Uhoraho, nubuye amaso ari wowe ndangamiye.
Nubuye amaso ari wowe ndangamiye,
wowe uganje mu ijuru,
nk’uko abagaragu bahanga amaso ibiganza bya shebuja.
Nk’uko umuja adakura amaso ku kiganza cya nyirabuja,
ni na ko natwe amaso twayahanze Uhoraho Imana yacu,
dutegereje ko ari butugirire impuhwe.
IBANGONDIRIMBO RIBANZIRIZA IVANJILI (Yh 11, 25)
Alleluya Alleluya.
Nyagasani Yezu, uri izuka n’ubugingo!
Watsinze urupfu, urutsindishije urupfu rwawe.
Alleluya.
IVANJILI
+ Mariko (Mk 12, 18-27)
Muri icyo gihe, 18Abasaduseyi baza bagana Yezu, ba bandi bavuga ko kuzuka bitabaho. Baramubaza bati 19“Mwigisha, dore Musa yatwandikiye iri tegeko ngo ‘Umuntu napfa asize umugore batabyaranye, umuvandimwe we agomba gucyura uwo mugore, kugira ngo acikure uwo nyakwigendera.’ 20Habayeho rero abavandimwe barindwi, uwa mbere ashaka umugore maze apfa batabyaranye. 21Uwa kabiri acyura wa mupfakazi, na we apfa batabyaranye. N’uwa gatatu bigenda gutyo. 22Bose uko ari barindwi bapfa badasize imbuto. Amaherezo wa mugore na we arapfa. 23Igihe cy’izuka, nibamara kuzuka, uwo mugore azaba uwa nde muri bo, ko bose uko ari barindwi bazaba baramutunze ?”.
24Yezu arabasubiza ati “Aho ntimwayobejwe no kutamenya Ibyanditswe, mukirengagiza n’ububasha bw’Imana ? 25Erega igihe abapfuye bazazuka, nta we uzagira umugore, nta n’uzagira umugabo, ahubwo bazamera nk’abamalayika bo mu ijuru. 26Naho ku byerekeye ko abapfuye bazazuka, nta bwo mwasomye mu gitabo cya Musa, uko Imana yamubwiriye muri cya gihuru kigurumana iti ‘Ndi Imana ya Abrahamu, Imana ya Izaki, n’Imana ya Yakobo ?’ 27Nta bwo rero Imana ari iy’abapfuye, ahubwo ni iy’abazima. Mwarayobye cyane !”


text:
Hari hashize icyumweru kirengaho iminsi micye iri rushanwa ngarukamwaka ritangijwe, ndetse muri uyu mwaka bigaragara ko ryitabiriwe cyane kurusha inshuro ebyiri zabanje.
Mu nkuru zirenga 40 zoherejwe, 34 ni zo zari zujuje ibisabwa, akaba ari zo zasangijwe abasomyi (kanda hano uzisome).
Kugira ngo inkuru yemerwe bimwe mu byasabwaga harimo kuba yaragombaga kuba ari inkuru mpamo y’urukundo rw’uwayanditse; yoherejwe muri “format” ya “word” ndetse itarengeje amagambo 1000.
Inkuru yaje ku mwanya wa mbere ifite umutwe ugira uti “Nugururiwe n’inyange”, ni inkuru yanditse neza cyane, ibitekerezo biyigize bitondetse neza ndetse umwanditsi w’inkuru yarayiryoheje ku buryo ubasha kumva ibyanditse ndetse ugasa n’ubibona.
Ibihembo byagenewe inkuru ya mbere birimo ifunguro rya nimugoroba ndetse n’ijoro rimwe muri kimwe mu byumba bya Galaxy Hotel; “tableau” na “vase” bazihitiramo mu iduka rya La Cérémoniale; tickets ebyiri zo kujya muri concert ya Christopher yise “Agatima” izaba ku munsi w’abakundanye; ibikoresho birimo amavuta, deodorants, body sprays, make up n’ibindi by’isuku byatanzwe na Monaco Cosmetics ndetse n’itike ifite agaciro k’ibihumbi cumi na bibiri by’amafaranga y’u Rwanda (12.000 Rwf) yo gutumiza amafunguro yo muri restaurant zitandukanye zo mu mujyi wa Kigali hifashishijwe “Hello Food”.
Inkuru iza ku mwanya wa kabiri ifite umutwe ugira uti "Burya nawe yarankundaga". Kugira neza utiteze igihembo na kimwe; kwihangana no kwizerana nibyo byaranze amateka y’urukundo rwa Rwema na Ange. Umwanditsi w’iyi nkuru naw yakurikiranyije ibitekerezo neza ntacyo asimbutse cyangwa ngo avange, inanditse neza ku buryo utarambirwa uri kuyisoma.
Ibihembo nyir’inkuru n’umukunzi we bagenewe birimo Ifunguro rya nimugoroba ndetse n’ijoro rimwe muri kimwe mu byumba bya Hotel Villa Porto Fino iherereye i Nyarutarama; igishushanyo (portrait) cy’ ifoto abakundana bazaba bihitiyemo izakorwa na Inkstain; tickets 2 zo kujya muri concert ya Christopher yise “Agatima” izaba ku munsi w’abakundanye; ibikoresho birimo amavuta, deodorants, body sprays, make up n’ibindi by’isuku byatanzwe na Monaco Cosmetics ndetse n’itike ifite agaciro k’ibihumbi birindwi na magana atanu(7500Rwf) yo gutumiza amafunguro yo muri restaurant zitandukanye zo muri Kigali hifashishijwe “Hello Food”
Inkuru iza ku mwanya wa gatatu ifite umutwe ugira uti "Urukundo Rwashinze imizi nirwogere". Iyi nkuru nayo yanditse neza ndetse ikaba ari urugero rwiza rw’urukundo ruzira agatotsi.
Ibihembo bigenewe uwanditse iy inkuru ndetse n’umukunzi we birimo ifunguro rya saa sita cyangwa nijoro ryo muri restaurant L’Epicurien iherereye ku Kimihurura; ijoro rimwe muri The Manor Hotel; ifatabuguzi( abonnement) ry’ukwezi muri “gym” na “piscine” bya The Manor Hotel; tickets 2 zo kujya muri concert ya Christopher yise “Agatima” izaba ku munsi w’abakundanye; ibikoresho birimo amavuta, deodorants, body sprays, make up n’ibindi by’isuku byatanzwe na Monaco Cosmetics ndetse n’itike ifite agaciro k’ibihumbi bitanu magana atanu (5500Rwf) yo gutumiza ibiryo byo muri restaurant wihitiyemo ukoresheje
“Hello Food”.
N’ubwo twagiye dutangaza ko hazahembwa inkuru eshatu gusa, hari umwihariko kuri iyi nshuro kuko hari izindi nkuru IGIHE Ltd yifuje kugenera ibihembo bitewe n’uburyo zanditsemo cyangwa se n’amasomo azikubiyemo.
Izo nkuru zirimo ifite umutwe ugira uti "Umugoroba wuje umunezero" ndetse n’indi ifite umutwe ugira uti "Amahwa ntazahwanya urukundo rwacu".
Izi nkuru zombi ni nziza gusa hari bimwe byagiye biburamo ngo zibe zaza muri eshatu za mbere.
Hari kandi indi nkuru yanditse neza ndetse yari ifite amahirwe yo kuba iya mbere ariko ubwo twavuganaga n’uwayanditse, yaje kutubwirira ko inkuru atari iye bwite, bikaba byaratumye ikurwa mu irushanwa, ni ifite umutwe ugira uti "Nyuma y’inzitane z’ibibazo n’ibigeragezo bitandukanye twanyuzemo....."
Dushimiye abitabiriye irushanwa bose kandi tubifuriza gukomeza gukundana urudashira, turashimira n’abaterankunga bashyigikiye iki gikorwa.
Umunsi mwiza wa St Valentin kuri mwese.


text:
Kuwa Kabiri no Kuwa Gatatu w’iki cyumweru Polisi yafashe itsinda ry’abantu batatu biyita “Abameni (aba Men) bakurikiranweho ibyaha byo guhimba cyangwa guhindura inyandiko no kwambura ikintu cy’undi hakoreshejwe amayeri.
Abatawe muri yombi kuri iyi nshuro ni abagabo batatu bafashwe nyuma yo kwiba sheki (Cheque) bakigana imikono ya ba nyira zo, maze babiba amafaranga, baniba abantu babatetseho imitwe bababeshya ko bazabaha impushya zo gutwara ibinyabiziga.
Uwatawe muri yombi bwa mbere muri iri tsinda ni Umugore wafatiwe mu Cyahafi, hakurikiraho umugabo wahise avuga ko uyoboye iryo tsinda ari mugenzi we w’undi, akaba ari na we wazizaniraga uwo mugore akajya kuzibikuza.
Umuvugizi wa Polisi akaba n’Umugenzacyaha mu Mujyi wa Kigali, Supt Modetse Mbabazi, yatangarije IGIHE ko ubwo batabwaga muri yombi, aba bantu bafatanywe sheki nyinshi kandi z’abantu batandukanye, harimo imwe yo muri I&M Bank yahoze ari BCR, yariho amafaranga y’u Rwanda 750,000, bakaba barayabikuje kuwa 8 Ukwakira 2015 mu gashami kayo ka Nyamirambo.
Indi bafatanwe muri Equity Bank yari isinyeho amafaranga y’u Rwanda 600,000 , yo bagiye kuyibikuza bahageze basanga nta mafaranga ari kuri iyo konti, barayibika ngo bategereze ko nyir’iyo konti yazashyiraho amafaranga mu gihe cy’ukwezi garanti sheke isinye iba ifite.
Ubwo bafatwaga basanganywe kandi flash disk iriho kopi z’indangamuntu zijya gusa n’umwimerere (scanned copies), z’abantu babeshye ko bazabaha impushya zo gutwara ibinyabiziga.
Aba batawe muri yombi na Polisi mu gihe kitarenze ukwezi hafashwe abandi “Bameni” bakekwagaho kwiba abantu babashukishije kubagurisha amabuye y’agaciro.
Bana je biyongera ku bandi batawe muri yombi muri Gashyantare uyu mwaka, nyuma yo kwiba abantu batandukanye amafaranga y’u Rwanda asaga miliyoni 50, bababeshya ko bafite ibyuma by’agaciro kandi bikenewe n’ikigo gikora imihanda cya STRABAG.
Supt Mbabazi yabwiye IGIHE ko hashize ibyumweru nka bibiri ibyaha byo muri uru rwego bicogoye ugereranyije n’uko byahoze, byabaye byinshi muri Gashyantare uyu mwaka.
Umuvugizi wa Polisi mu Mujyi wa Kigali yongeye gushishikariza rubanda kuba maso bakirinda ababashuka, aho yatanze urugero rw’uburangare bukabije butuma umuntu aza agashuka undi ngo amwereke aho arangura ibyuma anamwereke aho azabigurisha, undi akabyemera atitaye ko n’ubimubwira yabigura akabyigurishiriza.
Ingingo ya 609 yo mu Itegeko Ngenga rishyiraho igitabo cy’Amategeko ahana, ivuga ko Umuntu wese uhimba cyangwa uhindura mu buryo ubwo ari bwo bwose inyandiko, ashyiraho umukono cyangwa igikumwe bitari byo, yonona inyandiko cyangwa imikono, asimbuza abantu abandi, ahimba amasezerano, imiterere y’ingingo zayo, igitegetswe gukorwa cyangwa icyarangije kwemeranywa, ahanishwa igifungo kirenze imyaka itanu (5) kugeza ku myaka irindwi (7) n’ihazabu y’amafaranga y’u Rwanda kuva ku bihumbi magana atatu (300.000) kugeza kuri miliyoni eshatu (3.000.000).
Ingingo ya 318 muri iki gitabo kandi iteganya ko umuntu wese, abigiriye kwambura ikintu icyo ari cyo cyose cy‟undi, agatuma bakimuha ari uko akoresheje amayeri y’ubwambuzi,wiyitirira amazina atari yo cyangwa imirimo adafitiye ububasha cyangwa agira ngo yizeze icyiza cyangwa atinyishe ko hari ikizaba kibi maze akambura undi imari ye yose cyangwa igice cyayo, ahanishwa igifungo kuva ku myaka itatu (3) kugeza ku myaka itanu (5) n’ihazabu y’amafaranga y’u Rwanda kuva kuri miliyoni eshatu (3.000.000) kugeza kuri miliyoni eshanu (5.000.000).
Iyo icyo cyaha cyakozwe n’umuntu kugira ngo atange impapuro z’inyemezamigabane, z’inyemezamyenda, inyandiko zigereranywa n’amafaranga, imigabane cyangwa indi nyandiko yose ifite agaciro k’ifaranga ari ibya sosiyete, ari iby’ubucuruzi cyangwa iby’inganda, ahanishwa igifungo kuva ku myaka itatu (3) kugeza ku myaka itanu (5) n’ihazabu y‟amafaranga y’u Rwanda kuva kuri miliyoni eshanu (5.000.000) kugeza kuri miliyoni icumi (10.000.000).
Mu gihe ibyaha biteganyijwe mu gika cya mbere cy’iyi ngingo bikozwe n’umwe mu bashyingiranywe, uwabitwaye ategekwa kubisubiza.
Nyarugenge: Polisi yongeye guta muri yombi abakekwaho ubutubuzi
Kuwa Kabiri no Kuwa Gatatu w’iki cyumweru Polisi yafashe itsinda ry’abantu batatu biyita “Abameni (aba Men) bakurikiranweho ibyaha byo guhimba cyangwa guhindura inyandiko no kwambura ikintu cy’undi hakoreshejwe amayeri.
Labels: ubutabera


text:
Amakuru ikinyamakuru Izuba Rirashe gikesha Umuryango Mpuzamahanga wita ku biribwa n’ubuhinzi ku isi (FAO) avuga ko atari byiza guhora uha inkwavu ibyatsi bimwe, kuko biri mu bishobora gutuma zitabona intungamubiri zikeneye.
Nk’uko ayo makuru abivuga, burya iyo uha inkwavu icyatsi kimwe gusa usanga bigira ingaruka ku mikurire yazo, kuko ziba zitabona intungamubiri zakagombye kuba zibona. Aha bavuga ko iyo ziriye ibyatsi bimwe kenshi bidasimburanya umworozi nta cyizere aba akwiye kugira ko ziriye uko bikwiye.
Ayo makuru yemeza ko ubundi inkwavu zigomba guhabwa ubwatsi uhinduranya, kuko bituma zishishikarira kubirya zitabirambirwa. Ikigeretse kuri ibyo ni ngombwa ko umworozi abanza kumutsa ubwatsi inkwavu zirya, kuko bizigabanyiriza ibyago byo kwibasirwa n’indwara mu buryo bworoshye.
Ibyo byatsi ntibigomba kuba byumwe, ahubwo bigomba kumuka gusa kugira ngo nibura urukwavu rubone uko rubirya bitagoranye, kandi ntibigire ingaruka ku gifu cyarwo.
Bakomeza bavuga ko burya ari ngombwa kugaburira inkwavu inshuro ziri hagati y’ebyiri n’eshatu ku munsi. Aha bavuga ko biba byiza iyo inkwavu zihoranye ibyo kurya mu kazi kazo. Mbere yo kuruha ibyatsi ni ngombwa kubanza gufata ibyo rwari rwashigaje akabijugunya. Iyo bidakozwe bishobora kuba intandaro y’indwara zitandukanye.
Aha bakomeza bavuga ko ari ngombwa kwitondera ibyo umworozi agaburira urukwavu, kuko akenshi usanga hari ibyatsi byica inkwavu. Nk’ibibonobono, umukoni, umutambasha,umuyenzi, umwishywa n’ibindi.
Aha bakomeza bavuga ko iyo umworozi ashaka kugaburira urukwavu igihingwa rutari rusanzwe rurya aba agomba kugenda acyongera buhoro buhoro, kuko iyo kibaye cyonyine mu mafunguro bishobora guteza ikibazo mu mirire yarwo.
Mu gihe ashatse kuziha ibihingwa bizibyibushya bikungahaye ku ntungamubiri, agomba kubikoresha neza kuko akenshi birahenda. Mu gihe abifite ari bike, aba agomba kubibikira inkwavu zonsa.
Si byiza kugaburira inkwavu ibyatsi bimwe buri munsi
Shyiraho Igitekerezo!
Subscribe to: Post Comments (Atom)


text:
Polisi y’u Rwanda mu karere ka Gatsibo ifunze umugabo ukekwaho kugerageza guha ruswa y’ibihumbi 30 by’amafaranga y’u Rwanda ushinzwe serivisi z’ubutaka mu Murenge wa Ngarama.
Umuvugizi wa Polisi y’u Rwanda mu Ntara y’Iburasirazuba, IP Emmanuel Kayigi yavuze ko uwo mugabo yagerageje gutanga iyo ruswa ku wa 8 Nzeli asanze uwo yashatse kuyiha ku biro by’Umurenge wa Ngarama.
Asobanura uko yabigenje, IP Kayigi yagize ati "Umubyeyi we witwa Ikimbareba Mariane yahaye umunani w’ubutaka abana be icyenda nawe arimo.Ubutaka yabagabanyije bungana na Hegitari ebyiri n’igice. Nyuma yo kugabanywa, uwo mugabo yanditse urupapuro ruvuga ko ubwo butaka bwose yabuguze na nyina ibihumbi 200 by’amafaranga y’u Rwanda, ndetse barumuna be baza guhinga aho bahawe akababuza ababwira ko bwose ari ubwe."
IP Kayigi yakomeje agira ati:" Abonye ko imigambi ye itagezweho nk’uko abishaka,yasabye nyina ko bajyana ku ushinzwe serivisi z’ubutaka kugira ngo asobanure iby’iyo migabane y’ubutaka. Yatiye moto, maze ayimuhekaho (Nyina) bajya ku biro by’Umurenge wa Ngarama. bahageze; yasabye ushinzwe ubutaka gusinyisha umubyeyi we kuri urwo rupapuro rw’ubugure yiyandikiye, ndetse agerageza kumuha iyo ruswa kugira ngo abimukorere; ariko arabyanga; ahubwo ahita abimenyesha Polisi iramufata."
Yavuze ko uwo mugabo ukurikiranyweho kugerageza gutanga ruswa no guhimba inyandiko agamije kuriganya abavandimwe be ubutaka afungiye kuri Sitasiyo ya Polisi ya Ngarama mu gihe iperereza rikomeje.
Ingingo ya 640 yo mu gitabo cy’amategeko ahana ibyaha mu Rwanda ivuga ko umuntu wese uha, ku buryo bweruye cyangwa buteruye, washatse guha undi muntu, ku buryo buziguye cyangwa butaziguye, impano cyangwa indonke iyo ari yo yose cyangwa yamugiriye amasezerano yabyo kugira ngo amukorere cyangwa akorere undi muntu ikiri mu mirimo ashinzwe cyangwa yifashishije imirimo ye, ahanishwa igifungo kuva ku myaka ibiri (2) kugeza ku myaka itanu (5) n’ihazabu y’amafaranga y’u Rwanda yikubye inshuro kuva kuri ebyiri (2) kugeza ku icumi (10) z’agaciro k’indonke yatanze cyangwa yashatse gutanga.
Iya 609 ivuga ko umuntu wese uhimba cyangwa uhindura mu buryo ubwo ari bwo bwose inyandiko, ashyiraho umukono cyangwa igikumwe bitari byo, yononainyandiko cyangwa imikono, asimbuza abantu abandi, ahimba amasezerano, imiterere y’ingingo zayo, igitegetswe gukorwa cyangwa icyarangije kwemeranywa, ahanishwa igifungo kirenze imyaka itanu (5) kugeza ku myaka irindwi (7) n’ihazabu y’amafaranga y’u Rwanda kuva ku bihumbi magana atatu (300.000) kugeza kuri miliyoni eshatu (3.000.000).


text:
Kemura ibibazo winjira kuri porogaramu ya Xbox
Niba ufite ibibazo byo kwinjira kuri porogaramu ya Xbox, dore ibintu bike wagerageza.
Reba neza ko wihuje kuri interineti.
Jya kuri Xbox.com maze winjireho kugira ngo urebe neza ko serivisi ya Xbox iriho kandi iri gukora kandi ko konti yawe nta kibazo ifite.
Kuri PC yawe, jya kuri Itangira > Amagenamiterere > Igihe & ururimi. Munsi ya Itariki n’igihe , reba neza ko Kugena igihe byikora igenamiterere rirafunguye.
Niba nta yandi mahitamo akora, jya kuri Itangira > Amagenamiterere > Konti maze ushakishe konti ya Microsoft wakoresheje winjira kuri porogaramu ya Xbox, maze uhitemo Kuvanaho. Noneho usubire kuri porogaramu ya Xbox maze winjire ukoresheje konti ya Microsoft umaze kuvanaho.


text:
Ku bijyanye n’ubwiza; hari ibintu isi imaze gucengeza mu bantu birimo ibyo bamaze gufata nk’amahame bitewe n’uburyo bagenda babisoma mu bitangazamakuru bitandukanye byaba ibyandika, amaradiyo, amateleviziyo, kuri za interineti, ndetse no mu matangazo yamamaza tujya tubona ahantu hatandukanye. Gusa ariko ikibazo, ibyo byose bishobora kubakururira ni ukwibeshya gukomeye ku cyo ubwiza nyabwo ari cyo.
Dukwiye kubanza gusaba Imana ikaduha kunyurwa n’uko turi. Twe nkaabantu ntidukwiye gutekereza ko Imana yagize ukwibeshya ku buryo Yaturemye. Hari bamwe uzasanga batishimira uburyo bari kuburyo bitewe n’ubutunzi bafite ugasanga bagerageje gushakira ubwiza mu bindi bintu binyuranye nko mu mavuta abahindura uruhu, kwibagisha bimwe mu bice bigize umubiri wabo (plastic surgery) ariko ibyo byose babikora ugasanga ntacyo bibamariye na mba ahubwo rimwe na rimwe biba byanabakururira ibibazo binyuranye birimo nk’indwara z’uruhu n’ibindi. Gusa icyo dukwiye kumenya rero ni uko Imana idukundira uko turi.
Icyo ukwiye kuzirikana kuri iyi ngingo ; ni icyo Bibiliya yo ubwayo yita uburanga bw’ukuri. Muri 1 Petero 3 :4 haravuga ngo « Ahubwo ube uw’imbere uhishwe mu mutima, umurimbo utangurika w’umwuka ufite ubugwaneza n’amahoro ari wo w’igiciro cyinshi mu maso y’Imana ».
Mwite ku mibiri yanyu mudahinyura uburyo Imana yabaremye mo kuko ari insengero z’Umwuka Wera (1 Abakorinto 6 :19) ndetse munarushaho kwita kubugingo bwanyu mubutungisha ijambo ry’Imana. Mureke Umwuka Wera abahindure aho kuganzwa n’isi.
Iyi nkuru mumaze gusoma ; twayibagejeje ho tuyikesha « Chretienmariage.com ».